Instagram Hashtags: Ο Απόλυτος Οδηγός για Marketers - Teo Kanistras | Greece #1\nHome/Τεχνολογία/Instagram Hashtags: Ο Απόλυτος Οδηγός για Marketers\nΈχεις αναρωτηθεί ποτέ ποια hashtags πρέπει να χρησιμοποιήσεις στο Instagram για να στοχεύσεις το σωστό κοινό και για να αυξήσεις το visibility της επιχείρησης σου σε δυνητικές κοινότητες;\nΗ εύρεση των κατάλληλων hashtags θα σε βοηθήσει να πετύχεις τους στόχους της επιχείρησης σου. Παρ’ όλα αυτά, η εύρεση των κατάλληλων hashtags απαιτεί χρόνο και έρευνα. Σε αυτό το άρθρο θα μάθεις όλα όσα χρειάζεσαι για τα hashtags στο Instagram. Ας ξεκινήσουμε όμως με κάποια βασικά για τα hashtags στο Instagram.\nΠοιος είναι ο αριθμός hashtags σε κάθε post;\nΟ μέγιστος αριθμός hashtags που μπορούμε να χρησιμοποιήσεις σε κάθε post είναι 30.\nΠόσα hashtags μπορώ να προσθέσω στα Instagram Stories; Με βοηθούν τα hashtags στα Instagram Stories;\nΣε κάθε Instagram story μπορείς να προσθέσεις έως 10 hashtags. Η σωστή χρήση των hashtags στα Instagram stories βοηθούν την επιχείρηση σου να αυξήσει το visibility σε δυνητικούς πελάτες. Αν δεν θέλεις να φαίνονται μπορείς να τα κρύψεις. Θα δούμε αναλυτικά τον τρόπο στην συνέχεια του άρθρου.\nΘέλω να βλέπω περιεχόμενο από συγκεκριμένα hashtags χωρίς να κάνω search κάθε φορά. Έχω αυτή τη δυνατότητα;\nΠρόσφατα το Instagram έδωσε τη δυνατότητα σε χρήστες και brands να κάνουν follow hashtags που τους αφορούν έτσι ώστε να μπορούν να αλληλοεπιδράσουν με το περιεχόμενο που τους ενδιαφέρει. Θα δούμε στην συνέχεια πως μπορείς να κάνεις follow hashtags που αφορούν το brand σου.\nΜπορώ να δω αν αποδίδουν το hashtags που χρησιμοποιώ;\nΜέσω των Insights του Instagram μπορείς να δεις την γενική απόδοση των hashtags που χρησιμοποιείς. Δεν μπορείς όμως να δεις την απόδοση για κάθε hashtag μέσω των Ιnstagram Insights. Yπάρχουν όμως third party paid εφαρμογές όπως για παράδειγμα το Later που σου δίνουν αυτή τη δυνατότητα.\nΤο Later στα Premium χαρακτηριστικά του παρέχει το εργαλείο Hashtag Analytics μέσω του οποίου οι Social Media Marketers μπορούν να δουν ποια hashtags αποδίδουν καλύτερα και ποια φέρνουν το μεγαλύτερο engagement. Η τιμή του Later Business ξεκινά στα 19 δολάρια ανά μήνα.\nΠου πρέπει να τοποθετώ τα hashtags; Στο caption ή στα Comments; Έχει διαφορά;\nΜπορείς να χρησιμοποιήσεις hashtags και στο caption και στα comments. Λειτουργούν με τον ίδιο ακριβώς τρόπο. Πολλοί marketers τοποθετούν τα hashtags στα σχόλια για να βελτιώσουν την εμπειρία του χρήστη. Αν θέλεις όμως να τα τοποθετήσεις στο caption θα πρέπει να τα κρύψεις για να κρατήσεις τον χρήστη εστιασμένο στο περιεχόμενο που θέλεις να διαβάσει.\nΜπορώ να κρύψω τα hashtags στα Instagram Stories;\nAς το παραδεχτούμε. Μέσω των hashtags στα Instagram stories το περιεχόμενο σου μπορεί να φτάσει στις οθόνες ενός μεγαλύτερου κοινού. Γιατί όμως να χαλάσεις το αισθητικό κομμάτι του story με hashtags;\nΤο Instagram σου δίνει τη δυνατότητα να κρύψεις τα hashtags στα Instagram Stories. Πως; Υπάρχουν αρκετά tricks τα οποία μπορείς να χρησιμοποιήσεις για να κρύψεις τα hashtags. Μπορείς για παράδειγμα να κρύψεις ένα hashtag πίσω από ένα sticker ή ένα gif ή να επιλέξεις το color tool από το text option κάνοντας τα hashtags αόρατα.\nΗ στρατηγική για Instagram Hashtags\nΣε αυτό το σημείο θα μοιραστώ μαζί σου διάφορες ιδέες τις οποίες μπορείς να εφαρμόσεις στην στρατηγική των Instagram Hashtags για να φτάσει το περιεχόμενο σου στο σωστό κοινό.\nΑλήθεια πρέπει να χρησιμοποιείς hashtags που έχουν εκατομμύρια αποτελέσματα; Από τη μια μπορούν να σου δώσουν κάποια likes παραπάνω στα posts σου όμως θα χαθούν μέσα σε δευτερόλεπτα στο Explore feed λόγω του υψηλού ανταγωνισμού. Τα hashtags με εκατομμύρια αποτελέσματα προσελκύουν επίσης likes και σχόλια από bots στον λογαριασμό σου κάτι που δεν θέλεις. Σωστά;\nΠώς λοιπόν μπορώ να στοχεύσω το σωστό κοινό μέσω των Instagram hashtags;\nΓια να αυξήσεις το reach, την απόδοση των posts και να στοχεύσεις το σωστό κοινό στο Instagram θα πρέπει να χρησιμοποιήσεις 4 κατηγορίες hashtags. Πιο αναλυτικά:\nH πρώτη κατηγορία είναι τα extremely popular hashtags (συνήθως από 100.000 – 500.000 αποτελέσματα). Κάνε λοιπόν μια λίστα με extremely popular hashtags που αφορούν την επιχείρηση σου. Για παράδειγμα εάν έχεις ένα e-shop με κοσμήματα μπορείς να αντικαταστήσεις όλα τα hashtags που έχουν πάνω από 1 εκατομμύριο αποτελέσματα με extremely popular hashtags. Με αυτόν τον τρόπο μπορείς να στοχεύσεις το σωστό κοινό. Αν το engagement σου είναι υψηλό τότε το περιεχόμενο σου μπορεί να μείνει στα top posts.\nΗ δεύτερη κατηγορία περιλαμβάνει τα popular hashtags (Συνήθως από 000 έως 100.000 αποτελέσματα). Τα popular hashtags μπορούν να σε βοηθήσουν να φτάσεις σε ένα πιο niche κοινό. Με το κατάλληλο engagement τα posts σου έχουν τη δυνατότητα να μείνουν στα top posts και όταν οι χρήστες ψάχνουν κάτι συγκεκριμένο να μπορούν να δουν τα posts σου.\nΗ τρίτη κατηγορία είναι τα niche hashtags (Συνήθως κάτω από 10.000 αποτελέσματα). Αυτά τα hashtags είναι κατάλληλα για να στοχεύσεις ένα niche κοινό και τα πράγματα τα οποία ψάχνουν στο Instagram. Τα niche hashtags είναι κατάλληλα για την αύξηση του brand awareness εξίσου.\nΗ τελευταία κατηγορία είναι τα branded hashtags. Branded hashtags είναι τα hashtags που δημιουργείς για το δικό σου brand. Φρόντισε να βρεις hashtags τα οποία οι χρήστες μπορούν να θυμούνται εύκολα. Μην ξεχάσεις να παρακινήσεις τους χρήστες να χρησιμοποιούν branded hashtags στα posts και στα stories τους. Αυτό μπορεί να σε βοηθήσει στην εύρεση user-generated content και στην αύξηση της αναγνωρισιμότητας του brand σου.\nΠως μπορώ να βρω τα κατάλληλα hashtags για την επιχείρηση μου;\nΌπως ανέφερα και παραπάνω η εύρεση των κατάλληλων hashtags απαιτεί χρόνο και έρευνα. Σε αυτό το σημείο θα μοιραστώ μαζί σου κάποια tips μέσω των οποίων μπορείς να βρεις τα κατάλληλα hashtags για την επιχείρηση σου.\n› Ψάξε τι hashtags χρησιμοποιεί το κοινό σου\nΗ χρήση τυχαίων hashtags δεν θα φέρει τα επιθυμητά αποτελέσματα για την επιχείρηση σου. Κάνε μια έρευνα για τα hashtags που χρησιμοποιεί το κοινό σου και χρησιμοποίησε τα ίδια. Προσοχή! Αν το κοινό σου όμως χρησιμοποιεί hashtags με εκατομμύρια αποτελέσματα ή του τυπου #followforfollow #likeforlike δεν σου συνιστώ να χρησιμοποιήσεις τα ίδια. Αντιθέτως δες αν χρησιμοποιούν hashtags που είναι σχετικά με την επιχείρηση σου.\n› Ψάξε τα hashtags των ανταγωνιστών σου\nΜια άλλη καλή τακτική που μπορείς να ακολουθήσεις είναι να δεις τι hashtags χρησιμοποιούν οι ανταγωνιστές σου για να δεις ποια posts φέρνουν και το αντίστοιχο engagement στα posts.\n› Ψάξε τα hashtags που χρησιμοποιούν οι influencers του κλάδου σου\nΆλλη μια καλή ιδέα είναι να δεις τι hashtags χρησιμοποιούν οι influencers του κλάδου σου. Συνήθως οι influencers αλληλοεπιδρούν με παρόμοια κοινά όπως το δικό σου. Βρες λοιπόν αυτούς τους influencers και κατέγραψε τα hashtags που είναι σχετικά με το brand σου.\n› Πως να οργανώσω τα hashtags μου;\nΈνας καλός τρόπος οργάνωσης είναι η χρησιμοποίηση Google Spreadsheets με headers όπως π.χ. hashtags, κατηγορία και αριθμός posts. Στην συνέχεια μπορείς να μεταφέρεις στο σημειωματάριο του κινητού σου τα hashtags που θέλεις να χρησιμοποιήσεις και να τα κάνεις copy-paste στο post που θέλεις να δημοσιεύσεις.\nΘα σου πρότεινα να μην χρησιμοποιείς τα ίδια hashtags σε κάθε post. Καλό θα είναι να κατηγοριοποιήσεις τα posts σου και να βρεις τα αντίστοιχα hashtags που ταιριάζουν σε κάθε post.\nΤώρα λοιπόν είσαι σε θέση να στοχεύσεις το σωστό κοινό, να αυξήσεις την απόδοση και το reach των posts σου μέσω της χρήσης κατάλληλων hashtags. Αν έχεις απορίες θα χαρώ να τα πούμε μέσω LinkedIn ή μέσω Instagram. Αν πάλι έχεις δικά σου tips για Instagram Hashtags θα χαρώ να τα μοιραστείς μαζί μας στα σχόλια.\nThe post Instagram Hashtags: Ο Απόλυτος Οδηγός για Marketers appeared first on Digital Marketing Νέα και eCommerce στην Ελλάδα | Grow Digital.


Κατάργηση πρόσθετων βιβλίων των υπόχρεων του άρθρου 4 παράγραφος 23 - Page 4 - Βιβλία και Στοιχεία - Υποβολή δηλώσεων - Κοινότητα Λογιστών Βήμα συζητήσεων\nfotisx, diba, SophiaL and 9 others\nbroster, IDO, noname and 4 others\nTHEOMI and diba\nΔΕΝ ΠΑΝΕ ΚΑΛΑ ΤΑ ΑΤΟΜΑ!\nΒγάλανε παραμονή Χριστουγέννων ΠΟΛ για τη μεθοδολογία έμμεσων τεχνικών ελέγχου. Και τα υπόλοιπα όλα στον αέρα.\nΚρύος ο καιρός....\nΕννοώ φίλε, ponzi αυτό που λες και συ. Κρύος ο καιρός αλληγορικά. Όχι ο χειμώνας, αλλά ο τρόπος που σκέφτονται...\nΤι θα γίνει ρε παιδιά... σε 4 μέρες αρχίζει το νέο έτος και ούτε φωνή ούτε ακρόαση ακόμα.\nΓιατροί, Γυμναστήρια, Φροντιστήρια στον αέρα.\nΗ πλάκα θα είναι ότι αν τελειώσει 02/01 κανένα βιβλίο οι ΔΟΥ δε θα θεωρούν\nΝα μην αρωστησει κανεις ...... φορολογικο αδικημα......\nΠέρνω τηλ από το πρωί στο υπουργείο στον Κώδικα στο τμήμα στοιχείων . Μέχρι τις 14:00 : ήταν κατειλημένο και τώρα φυσικά δεν απαντάει κανείς. Σε τοπική ΔΟΥ το μόνο που μου απάντησαν είναι πως έχουν ενημέρωση ότι από 01/01/2014 δεν θα θεωρούν κανένα στοιχείο. Τίποτα άλλο . Το θέατρο του παραλόγου.........\nΣήμερα κάποιοι γιατροί με ενημέρωσαν ότι συνάδελφοι τους αγόρασαν ΦΤΜ γιατί έτσι τους συμβούλεψαν οι λογιστές τους. Ή κάποιοι ξέρουν κάτι και δεν μας το λένε ή πήραν πρωτοβουλίες και ο θεός βοηθός.\nΕίναι δυνατόν να συμβαίνει αυτό? Δηλαδή να αγοραστούν ΦΤΜ από γιατρούς τη στιγμή που δεν έχει ανακοινωθεί τίποτα μέχρι σήμερα? Αν αυτό συμβαίνει....τότε παίζονται παιχνίδια πίσω από τις πλάτες του συνόλου των λογιστών.... τι άλλο θα μπορούσα να πω τώρα.....απλά τίποτα!\nΤι να ανακοινωθεί την στιγμή που υπάρχει νομοθετική πρόβλεψη για :\nΚατάργηση χρήσης των πρόσθετων βιβλίων την 31/12/2013 - από 1/1/2014 αυτά τα βιβλία ΔΕΝ ΥΠΑΡΧΟΥΝ. Οπότε και η μη θεώρηση στοιχείων βάσει ΠΟΛ (1083) δεν ισχύει πλέον αφού η απαλλαγή βασιζόταν στην χρήση πρόσθετου βιβλίου.\nΚατάργηση διαχωρισμού των επαγγελματιών σε "ελεύθερους" και λοιπούς από 31/12/2013 - από 1/1/2014 όλοι είναι απλά επαγγελματίες. Οπότε κάθε τι που αφορούσε τους ελεύθερους επαγγελματίες από 1/1/2014 ΔΕΝ ΙΣΧΥΕΙ. Αυτό σε σχέση με την απαλλαγή από την χρήση ΦΤΜ.\nΚατάργηση θεώρησης την 31/12/2013 - από 1/1/2014 ΔΕΝ ΥΠΑΡΧΕΙ ΤΙΠΟΤΕ ΘΕΩΡΗΜΕΝΟ. Οπότε η εναλλακτική περίπτωση χρήσεως θεωρημένης ΑΠΥ αντί για ΦΤΜ δεν υπάρχει ως επιλογή.\nΑναμένουμε λοιπόν κάποια μεταβατική περίοδο προσαρμογής, πχ έως 28/2/14, αλλά αυτό μπορεί πλέον να γίνει με κάποια ΠΟΛ ή απαιτείται νομοθετική ρύθμιση ? Τα πράγματα έχουν πλέον σφίξει και για το Υπουργείο Οικονομικών, δεν μπορούν να νομοθετούν μέσω ΠΟΛ.\nΠάντως αν από το Υπουργείο Οικονομικών αφουγκράζονται τις αντιδράσεις μας μάλλον χλωμό το βλέπω να γίνεται τίποτε ! Λίγη κουβέντα μόνο από εμάς εδώ αλλά από επίσημους φορείς καμία ενέργεια ... ! Απλά αναμένουμε την εκτέλεση στις 1/1/2014 .....\nΗ αγορά μιας ταμειακής μηχανής δεν έβλαψε ποτέ κανέναν. Η απουσία της από 1/1/2014 ίσως πολλούς !\nΔηλαδή εσείς θα προτείνατε σε (πχ. δικηγόρους) πελάτες σας να αγοράσουν ΦΤΜ από τώρα?\nΠροσωπικά δεν έχω πελάτες φυσικά πρόσωπα (πρώην) ελεύθερους επαγγελματίες με ιδιωτική πελατεία οπότε γι αυτή την περίπτωση απλά μου κάνει εντύπωση ότι για το θέμα αυτό έχει γίνει απλά μια κουβέντα και δεν βλέπω να του δίνουμε την σημασία που νομίζω ότι έχει εκτός αν είμαστε πολύ λίγοι αυτοί που ανησυχούμε.\nΈχω όμως πελάτες εκπαιδευτήριο και εταιρεία υπηρεσιών στάθμευσης. Και στις δύο περιπτώσεις θα γίνει σήμανση των ΑΠΥ από 1/1/2014 και θα σταματήσει η ενημέρωση του πρόσθετου βιβλίου. Και γι αυτές τις περιπτώσεις δεν ακούω πολλά. Άραγε όλοι το έχουν λύσει ή απλά είμαστε σε αναμονή οδηγιών και πιθανής περιόδου προσαρμογής ? Νομίζω το δεύτερο.\nΗ εγκύκλιος είναι έτοιμη . την Δευτέρα λογικά θα βγεί δελτίο τύπου από το ΥΠΟΙΚ.\nΧωρίς να γνωρίζω κάτι, πιστεύω ότι πάμε για ταμειακές ή ΕΑΦΔΣΣ σε όλες τις λιανικές πωλήσεις . (είτε για παροχή υπηρεσιών είτε για πώληση αγαθών που έτσι κι αλλιώς ισχύει) .\nΟτιδήποτε άλλο θα μου φανεί περίεργο, αφού όντως από 1.1.2014 οι ΔΟΥ δεν θα μπορούν να θεωρούν πλέον στοιχεία.\nΦυσικά "φαντάζομαι" ότι θα δοθεί χρόνος προσαρμογής για την αγορά των μηχανισμών\nΤα παραπάνω είναι η άποψή μου και επαναλαμβάνω δεν ξέρω κάτι εκ των έσω.\nΣτην παροχή υποχρεωτικά ΕΑΦΔΣΣ ή μπορεί και ταμειακή;\nΓιατί όχι ταμειακή; Αφού κομμώτριες θα γίνουμε όλοι!\nΔεν υπάρχει η έννοια του ελευθέριου επαγγέλματος!\nΣυμφωνώ συνάδελφε ! Όπως καταλαβαίνω , έτσι που το πάνε , στα δικαιολογητικά που θα ζητούν για την έναρξή μας στο Μητρώο , θα προστεθούν και τα υγειονομικού ενδιαφέροντος !\nΕίναι δυνατόν να συμβαίνει αυτό? Δηλαδή να αγοραστούν ΦΤΜ από γιατρούς τη στιγμή που δεν έχει ανακοινωθεί τίποτα μέχρι σήμερα? Αν αυτό συμβαίνει....τότε παίζονται παιχνίδια πίσω από τις πλάτες του συνόλου των λογιστών.... τι άλλο θα μπορούσα να πω τώρα.....απλά τίποτα! Αυτό που παίζεται στις πλάτες των λογιστών δεν είναι οι ΦΤΜ των γιατρών αλλά ψάξτο στον ν.4174/2013.\nΔεν μπορώ να καταλάβω τι σημαίνει «τη στιγμή που δεν έχει ανακοινωθεί τίποτα μέχρι σήμερα?» Αυτό που παραθέτει ο NIKOSPETSAS,που προέρχεται από τις τροποποίησεις του ΚΦΑΣ και που έχουν αναλυθεί και σε προηγούμενες αναρτήσεις, δεν σε καλύπτουν; Δηλ. θα πρέπει να ανακοινωθεί τι πρέπει να κάνουν οι γιατροί, οι δικηγόροι κλπ. Στο τέλος θα ζητήσουμε να ανακοινωθεί και ονομαστικά ο καθένας τι πρέπει να κάνει.\nΑφού από το 1955 που καθιερώθηκε με το άρθρο 43 του ν.3323 η ένοια του «ελευθερίου επαγγελματος» δεν ενταχθήκαμε στα υγειονομικού ενδιαφέροντος, δεν κινδυνεύουμε πλέον, αφού από 1/1/2014, με τον ν 4171/2013 και την κατάργηση του ν.2238/1994, δεν θα εξασκούμε ελευθέριο επάγγελμα, αλλά είμαστε «οντότητες» με εισοδήματα από επιχειρηματική δραστηριότητα.\nOk συνάδελφε, για εσένα είναι όλα ξεκάθαρα και δεν χρειάζονται διευκρινίσεις.\nΟι υπόλοιποι που όσο και αν διαβάσαμε άκρη δεν βγάλαμε, μάλλον κάτι δεν έχουμε καταλάβει. Για παράδειγμα, η 1037 (έστω όχι για γιατρούς, δικηγόρους κλπ) θα ισχύει από 01/01?\nΤέλος πάντων, ελπίζω να πουν κάτι αύριο.\nΝικολήδες (Nikos_b & NikosPetsas) διαφωνώ κάθετα...\nΑν η "Νομοθεσία της Σπόντας" σας ικανοποιεί, εμένα μου προκαλεί τουλάχιστον εμετό.\nΔεν διαφωνώ για το σκεπτικό σας, και μάλλον έτσι θα καταλήξει....\n...αλλά όταν υπάρχει ο Ν. 1809/88 με τις Φ.Τ.Μ. που λέει ότι απαλλάσσονται οι "τάδε" με Υπουργική απόφαση που πρέπει να δημοσιευθεί σε Φ.Ε.Κ. (σ.σ. Φ.Ε.Κ. 128/27.2.92) και να καταγράφει τους ελεύθερους επαγγελματίες ως απαλλασόμενους ΚΑΙ επειδή χάσαμε την λέξη "ελεύθερος επαγγελματίας" από 1/1/2014 ΕΜΕΙΣ ΝΑ ΠΡΕΠΕΙ να συμπεράνουμε, άνετα, εν καιρό αίθριο και με κλίμα χαλαρό, αυτά που συμπεράνατε εσείς, συγνώμη, αλλά κάτι δεν πάει καλά. Και το ότι, τόσοι συνάδελφοι, έχουν αναστολές υποδηλώνει - μα τα χίλια φεγγάρια - μια προχειρότητα στο νομοθέτημα.... ...Έτσι Νικολάκη;;;\nΚαι στο κάτω κάτω τις γραφής, τόσο δύσκολο είναι - που να μας πάρει ο διάβολος (σ.σ. της Τασμανίας), αλλά και να μας σηκώσει, να πούνε μια φράση "ΟΛΟΙ ΜΕ Φ.Τ.Μ." και να τελειώνουμε;\nEdited December 29, 2013 by ΣΤΑΥΡΟΥΛΑΚΗΣ ΚΩΝΣΤΑΝΤΙΝΟΣ\nbroster, TAG-AMAL, xoroxronos and 6 others


Βάρβαρος Φραγκίσκος Francesco Barbaro\nΙταλός στρατιωτικός εμπειρογνώμονας και μηχανικός. Εστάλη και υπηρέτησε στην Κύπρο μεταξύ 1566 και 1568, δηλαδή στις παραμονές της (αναμενόμενης) τουρκικής εκστρατείας που είχε ως αποτέλεσμα την κατάληψη της Κύπρου από τους Τούρκους στα 1570-1571.\nΟ Φραγκίσκος Βάρβαρος υπηρέτησε στην Κύπρο ως Proveditore, δηλαδή στρατιωτικός διαχειριστής, και επέβλεψε την ανέγερση των νέων οχυρώσεων της Λευκωσίας. Οι οχυρώσεις αυτές, που έγιναν σε σχέδια του επίσης Ιταλού στρατιωτικού μηχανικού Τζούλιο Σαβορνιάνο, μεταξύ 1567 και 1570, αντικατέστησαν τις παλαιότερες οχυρώσεις των Λουζινιανών που είχαν κριθεί ως ανεπαρκείς κι είχαν γκρεμισθεί. Οι νέες οχυρώσεις δεν είχαν συμπληρωθεί εντελώς όταν η Λευκωσία πολιορκήθηκε από τους Τούρκους και κατελήφθη.\nΠρος τιμήν του Φραγκίσκου Βάρβαρου ένας από τους 11 προμαχώνες των νέων οχυρώσεων ονομάστηκε προμαχώνας Βάρβαρος. Επίσης, η κοντινή προς αυτόν πύλη της Κερύνειας ονομαζόταν και porta del Proveditore, εξαιτίας του αξιώματος το οποίο κατείχε ο Βάρβαρος στην Κύπρο.\nΤαλ-άτ ή Ταλαάτ πασάς\nΜαραμπόττο ή Μιραμπώ Εμμανουήλ Emmanuel Marabotto


OZOnet blogs | February 2012\nΜέσα στην καρδιά του χειμώνα. Ένας καυτός υπέρλαμπρος ήλιος σε ένα καταγάλανο ουρανό ξελογιάζει σήμερα την Αθήνα.\nΠετούν γλάροι έξω, πάνω από το λόφο του μετς. ακορντεόν ακούγεται στα ηχεία. η μυρωδιά του καφέ δεν έχει ακόμη πλημμυρίσει τον πρωινό αέρα.\nΠοτέ δεν μπόρεσα να κάνω κάτι καλά όταν βιαζόμουν. Καλύτερα να το αφήνω στην άκρη, καμία απολύτως προσπάθεια και να το περιλάβω όταν έχω κέφι, όρεξη και διάθεση. Μόνο έτσι δεν πάει χαμένος ο λιγοστός πολύτιμος χρόνος που φεύγει χωρίς επιστροφή.\nΤώρα αν κάτι είναι επείγον τότε η έμπνευση βρίσκεται ήδη εκεί !!\nΚαλημέρα χρόνε φευγάτε, η θάλασσα, τα βουνά και οι κάμποι χαιρετούν τους αφελείς και μάλλον μάταιους ρυθμούς των πόλεων !!\nΑναζητώντας το όμορφο\nΣήμερα ένα λευκό χαλί από σύννεφα συντροφεύει τον Αθηναϊκό ουρανό. Χτες το βράδυ έβρεχε συνέχεια. Ο ουρανός αντανακλούσε το πορτοκαλί της μεγαλούπολης.\nΓλυκός ο φετινός χειμώνας, τα πράσινα χαλιά έχουν στρωθεί παντού και περιμένουν πως και πως την Άνοιξη.\nΗ ζωή κύκλους κάνει, όπως και η καλή μουσική που αποτελεί εξαιρετική συντροφιά σε όλους μας κάθε στιγμή.\nΜε πολλούς τίτλους\nΤα λάθη μας είναι αυτά που μας διαμορφώνουν.\nΕίναι αλήθεια ότι τον τελευταίο καιρό, η ένταση στην ζωή όλων μας, ανεβαίνει για τον ένα ή άλλο λόγο. Αυτό δεν είναι απαραίτητα κακό, αλλά στα πάντα υπάρχουν όρια, που αν ξεπεραστούν: bad things start to happen (που έλεγε και ένα ρομποτάκι που είχα πέσει το 1990 κάνοντας port scan στο sleepycat.org).\nΈτσι λοιπόν σε μια από τις πολλές αναβαθμίσεις στο gentoo, αφήνοντας για καλά πίσω την php-5.2, αναγκάστηκα να αναβαθμίσω το συγκεκριμένο ημερολόγιο στην τελευταία του έκδοση. Το πρώτο πράγμα που γίνεται σε αυτές τις περιπτώσεις είναι η αντιγραφή του παλιού προγράμματος σε μια άλλη τοποθεσία πριν προχωρήσουμε στην αναβάθμιση.\nΚάπως έτσι δηλαδή σε περιβάλλον unix:\ncp -a plog plog.bak\nrm -rf plog/*\ncp -a /tmp/plog-snapshot/* plog/\nΚαλά μέχρι εδώ, αλλά πάντα πρέπει να είμαστε πολύ προσεχτικοί στο unix με την εντολή "rm -rf". Το πρόβλημα ήταν ότι το plog ήταν symlink στο blogs με αποτέλεσμα το αρχικό copy να κάνει copy μόνο το symlink και η εντολή rm -rf να σβήσει φυσικά όλα τα δεδομένα.\nΕυτυχώς κατάφερα να μετατρέψω με επιτυχία την παλιά βάση από iso-8859-7 σε utf-8 και να την αναβαθμίσω στην τελευταία έκδοση. Έτσι σώθηκε η γραφική ύλη από το ημερολόγιο αλλά χάθηκε το φωτογραφικό υλικό. Κατάφερα επίσης να βρω ένα τυχαίο backup που είχα από το 2009 και ανέκτησα ένα μέρος του φωτογραφικού υλικού, το οποίο όμως χρειάζεται να περαστεί ξανά εκ νέου ένα ένα με το χέρι.\nΚοιτώντας το συγκεκριμένο φωτογραφικό υλικό σε ένα πρόγραμμα θέασης, κατέληξα στο ότι δεν αξίζει τον κόπο, το συγκεκριμένο ημερολόγιο μπορεί να ζήσει και χωρίς τις πολύχρωμες φωτογραφίες που είχε στο παρελθόν.\nΗ παραπάνω περιπέτεια, στοίχισε τρεις μέρες part time ενασχόλησης. Δεν ξεχνώ την πρώτη αίσθηση όταν συνειδητοποίησα ότι είχα σβήσει τελείως όλο το υλικό από το ημερολόγιο, υλικό οχτώ ετών. Ήταν ένα αίσθημα φόβου - γκάφας σε συνδυασμό με ευφορία και γεύση από απελευθέρωση. Είναι γεγονός ότι το παρελθόν μας, κατά κάποιον τρόπο μας στοιχειώνει, και όταν το σβήνουμε ανοίγουν τα φτερά μας ...\nΌπως και να έχει, το παραπάνω περιστατικό πρόσθεσε λίγο επιπλέον σοφία στον συγγραφέα αυτού του ημερολογίου, λίγο επιπλέον τεχνογνωσία και τέλος κάποια μικρή ηθική ικανοποίηση που παρά την περιπέτεια αυτή, το ημερολόγιο ακόμη ζει και βασιλεύει !!


Naga Κέρμα Πορεία Αγοράς Γνώμη - Η άνοδος των κρυπτονομισμάτων\nNaga Κέρμα Πορεία Αγοράς\nΌπως συμβαίνει με κάθε νέα τεχνολογία, η άνοδος των κρυπτονομισμάτων είναι μια μικτή ευλογία. Ενώ τα ψηφιακά νομίσματα έχουν λαμπρό μέλλον, οι κίνδυνοι είναι σημαντικοί. Παρόλα αυτά, αποτελούν μια αυξανόμενη απειλή για το χρηματοπιστωτικό σύστημα. Παρ’ όλα αυτά, μια ρυθμιζόμενη αγορά μπορεί να συμβάλει στη διασφάλιση της υπεύθυνης χρήσης των κρυπτονομισμάτων Naga Κέρμα Πορεία Αγοράς. Το μέλλον των κρυπτονομισμάτων εξαρτάται από τη ρύθμιση και τη ρύθμιση του κλάδου των κρυπτονομισμάτων. Η ανάπτυξη των κρυπτονομισμάτων είναι καλή για τους καταναλωτές, αλλά δεν μπορούν να αντικαταστήσουν τις παραδοσιακές χρηματοπιστωτικές υπηρεσίες. Εάν θεσπιστεί ένα ρυθμιστικό καθεστώς, θα μπορούσαν να έχουν αρνητικές επιπτώσεις στις αγορές.\nΗ άνοδος των κρυπτονομισμάτων εγείρει μια σειρά από ερωτήματα πολιτικής. Οι κυβερνήσεις παλεύουν με το πώς θα διατηρήσουν την ακεραιότητα των αγορών, θα προστατεύσουν τους καταναλωτές και τους επενδυτές και θα προστατεύσουν τη συνολική χρηματοπιστωτική σταθερότητα. Οι αρχές πρέπει να καταπολεμήσουν την παράνομη χρήση των κεφαλαίων, διατηρώντας παράλληλα μακροπρόθεσμα κίνητρα για καινοτομία και ρύθμιση Naga Κέρμα Πορεία Αγοράς. Αυτά τα ερωτήματα θα πρέπει να αντιμετωπιστούν σε ένα ρυθμιστικό καθεστώς, καθώς ένα κρυπτονόμισμα είναι ένα παγκόσμιο φαινόμενο. Εκτός από παγκόσμιο φαινόμενο, αποτελούν μια θεμιτή ευκαιρία για τη μεταρρύθμιση του χρηματοπιστωτικού τομέα.\nΗ άνοδος των κρυπτονομισμάτων εγκαινίασε μια νέα εποχή χρηματοπιστωτικής καινοτομίας. Σε αντίθεση με το παλιό σύστημα όπου οι τράπεζες έλεγχαν την προσφορά χρήματος, τα κρυπτονομίσματα αποτελούν μια εξαιρετική εναλλακτική λύση. Λόγω της αποκέντρωσης και της ιδιωτικότητας, τα κρυπτονομίσματα είναι πλέον πιο ασφαλή και αξιόπιστα από ποτέ. Έχουν γίνει δημοφιλή και χρησιμοποιούνται ευρέως σε όλο τον κόσμο. Είναι επίσης πιο βολικά στη χρήση από τις παραδοσιακές τραπεζικές συναλλαγές. Μπορείτε να τα χρησιμοποιήσετε για να μεταφέρετε χρήματα και άλλες υπηρεσίες. Θέλετε να διαβάσετε περισσότερα για: Αγοράστε Bitcoin Με Μια Προπληρωμένη Visa\nBitcoin Τιμή Realtime Γνώμη\nΜπορείτε Να Αγοράσετε Bitcoin Για Etoro Γνώμη\nΗ Μικρότερη Συσκευή Σε Bitcoins Γνώμη


Avatonpress: Συνάντηση ΣΥΡΙΖΑ με εκπροσώπους ΜΚΟ\nΠαρασκευή, 8 Μαΐου 2020 8:56 π.μ.\nΣυνάντηση ΣΥΡΙΖΑ με εκπροσώπους ΜΚΟ\nΜε εκπροσώπους ΜΚΟ οι οποίες δραστηριοποιούνται στο προσφυγικό-μεταναστευτικό συναντήθηκε χθες με τηλεδιάσκεψη αντιπροσωπεία του ΣΥΡΙΖΑ Θεσσαλονίκης.\nΣτη συζήτηση κυριάρχησε η κατάσταση που επικρατεί στα κέντρα υποδοχής και τα ιδιαίτερα προβλήματα τα οποία έχουν ενσκήψει εξαιτίας της υγειονομικής κρίσης του κορωνοϊού.\nΑναδείχτηκε ο βιαστικός και ο επιδερμικός τρόπος με το οποίο η κυβέρνηση εξετάζει τα αιτήματα ασύλου αλλά και το στεγαστικό, πρόβλημα το οποίο έχει οξυνθεί ιδιαίτερα στις έκτακτες συνθήκες που αντιμετωπίζουμε. Αναφορικά με το δεύτερο εκφράστηκε η απορία για το γεγονός, πως η κυβέρνηση δεν αποφάσισε να χρησιμοποιήσει τα μη λειτουργούντα λόγω της κρίσης ξενοδοχεία, κυρίως για τις ευάλωτες ομάδες.\nΤα στελέχη και οι βουλευτές του ΣΥΡΙΖΑ ενημερώθηκαν επίσης για τα προβλήματα χρηματοδότησης, για την έλλειψη προσωπικού, για την στασιμότητα που υπάρχει στη διαδικασία ασύλου, για την αύξηση του αριθμού των άτυπων επαναπροωθήσεων αλλά και για το ιδιαίτερα ευαίσθητο ζήτημα των ασυνόδευτων παιδιών.\nΟι εκπρόσωποι του κόμματος της αξιωματικής αντιπολίτευσης στάθηκαν στη μεθοδευμένη απαξίωση των ΜΚΟ από την κυβέρνηση η οποία αγγίζει τα όρια του κανιβαλισμού, βάζοντας όλες τις ΜΚΟ στο ίδιο τσουβάλι. Ενώ η πραγματικότητα είναι πως οι οργανώσεις αυτές έχουν προσφέρει πάρα πολλά τα τελευταία χρόνια με την έξαρση των προσφυγικών ροών.\nΤέλος, για το φλέγον θέμα της μετεγκατάστασης από τα νησιά στην ηπειρωτική χώρα αναφέρθηκε πως το κυβερνητικό πρόγραμμα αποτελεί απλώς ένα ακόμη επικοινωνιακό παιχνίδι.\nΑπό τη συζήτηση δεν μπορούσε να απουσιάσει η αναφορά στις αντιδράσεις των τοπικών κοινωνιών στη μετεγκατάσταση προσφύγων, για το οποίο ευθύνη φέρει η κυβέρνηση η οποία εξέθρεψε τα ακροδεξιά αντανακλαστικά για να αποκομίσει πολιτικά οφέλη.\nΓια τον ΣΥΡΙΖΑ είναι σημαντικό να υπάρχει συνεχής επαφή και ενημέρωση από τις ΜΚΟ για την επικρατούσα κατάσταση καθώς το προσφυγικό μεταναστευτικό αποτελεί μείζων θέμα για το κόμμα, ώστε να δοθούν λύσεις αλλά και για να δημιουργηθεί το αναγκαίο κλίμα αλληλεγγύης στην ελληνική κοινωνία.\nΣτην τηλεδιάσκεψη πήραν μέρος η Ίριδα Πανδίρη, κοινωνική λειτουργός, υπεύθυνη Παιδικής Προστασίας Βόρειας Ελλάδας στην ΑΡΣΙΣ και η Κατερίνα Γούλα, υπεύθυνη Στεγαστικού Προγράμματος Βόρειας Ελλάδας στην Solidarity Now.\nΕκ μέρους του ΣΥΡΙΖΑ πήραν μέρος οι βουλευτές Α΄ Θεσσαλονίκης Γιάννης Αμανατίδης, Χρήστος Γιαννούλης, Κατερίνα Νοτοπούλου, Αλέξανδρος Τριανταφυλλίδης και Β΄ Θεσσαλονίκης Σωκράτης Φάμελλος.\nΕπίσης ο συντονιστής και ο αναπληρωτής συντονιστής της Ν.Ε. Β΄ Θεσσαλονίκης του ΣΥΡΙΖΑ, Παναγιώτης Ερμείδης και Νίκος Γιάγκος αντίστοιχα, ο Νίκος Ράγκος υπεύθυνος στην Επιτροπής Παραγωγής και Ελέγχου Κυβερνητικού Έργου (ΕΠΕΚΕ) του κόμματος, η Άννα Ρογδάκη υπεύθυνη στο τμήμα εργατικής πολιτικής, η Μαρία Τοπαλίδου, αναπληρώτρια συντονίστρια στο τμήμα κοινωνικής πολιτικής τομέας προσφυγικού και τα μέλη της Ν.Ε. Α΄ Θεσσαλονίκης, Στράτος Κερσανίδης και Μίλτος Οικονόμου.


«Έσπασε» το άβατο της Ριζαρείου – Αυτές είναι οι πρώτες μαθήτριες :: Περιπατητής\nΑρχική Σελίδα>«Έσπασε» το άβατο της Ριζαρείου – Αυτές είναι οι πρώτες μαθήτριες\n«Έσπασε» το άβατο της Ριζαρείου – Αυτές είναι οι πρώτες μαθήτριες\nΚείμενο Dogma Newsdesk Φωτογραφίες Δημοκρατία\nΜέχρι τώρα η Ριζάρειος εκκλησιαστική σχολή ήταν κυριολεκτικά ένα άβατο για τις γυναίκες. Το σχολείο που προοριζόταν για την εκπαίδευση κατά βάση μελλοντικών κληρικών δεν είχε ποτέ μαθήτριες.\nΗ λογική ήταν απλή: «Αφού δεν μπορούν να γίνουν ιερείς, οι γυναίκες δεν έχουν λόγο να φοιτήσουν σε εκκλησιαστικό σχολείο».\nΤα χρόνια πέρασαν και εφέτος, η Ριζάρειος υποδέχθηκε τις πρώτες μαθήτριες. Φυσικά δεν πρόκειται κάποια από αυτές να γίνει κληρικός.\nΤις πρώτες μαθήτριες στο άβατο της Ριζαρείου γνώρισε και παρουσίασε, η εφημερίδα «Δημοκρατία» στο ρεπορτάζ του Αντώνη Μακατούνη που ακολουθεί:\nΑποτέλεσε μόνιμο θέμα συζήτησης στους εκκλησιαστικούς κύκλους όλο το καλοκαίρι. Ο λόγος για την εισαγωγή μαθητριών για πρώτη φορά, έπειτα από 170 χρόνια λειτουργίας, στο Γενικό Εκκλησιαστικό Λύκειο της Ριζαρείου Σχολής, με μία απόφαση του υπουργείου Παιδείας κομβικής σημασίας για το μέλλον του ιστορικού ιδρύματος.\nΠρώτη η «δημοκρατία» στις 8 Ιουνίου αποκάλυψε στο ευρύ κοινό τη μεγάλη αλλαγή (η είδηση αναπαράχθηκε έπειτα σε πολλά μέσα ενημέρωσης), προκαλώντας δημόσιες παρεμβάσεις από ορισμένους αρχιερείς της Εκκλησίας της Ελλάδος, οι οποίοι διατύπωσαν την αντίθεσή τους στη φοίτηση των γυναικών.\nΑνάμεσά τους ο σεβασμιότατος μητροπολίτης Φθιώτιδος κ. Νικόλαος, που έχει ιδιαίτερη ευαισθησία για τη Ριζάρειο, αφού είναι απόφοιτός της, ενώ έχει συγγράψει και βιβλίο για την ιστορία της σχολής.\nΤο θέμα έφτασε ως τον πρωθυπουργό, έπειτα από σχετική επερώτηση που του απηύθυνε ο ανεξάρτητος βουλευτής και γενικός γραμματέας του Χριστιανοδημοκρατικού Κινήματος Νίκος Νικολόπουλος. Τελικά, η εισαγωγή μαθητριών είναι γεγονός, καθώς πολλές οικογένειες ανταποκρίθηκαν στο άνοιγμα και έσπευσαν να γράψουν τα παιδιά τους.\nΝα ξεκαθαρίσουμε πάντως ότι οι μαθήτριες προορίζονται μόνο για τις σπουδές, αφού δεν παρέχεται η δυνατότητα διαμονής τους στο οικοτροφείο του ιδρύματος.\nΣήμερα η «δημοκρατία» παρουσιάζει τις πρώτες φωτογραφίες των νέων σπουδαστριών. Στις αντιδράσεις των εκπροσώπων της ελλαδικής Εκκλησίας αναφέρθηκε στη «δημοκρατία» ο πρόεδρος του Δ.Σ. του ιδρύματος και τέως πρύτανης του Πανεπιστημίου Ιωαννίνων Χρήστος Μασσαλάς, τονίζοντας παράλληλα τη μέριμνα (μέσω σχετικής εισήγησης) της διοίκησης για συμπληρωματική εκπαίδευση των μελλοντικών κληρικών: «Τις ανησυχίες ορισμένων ιεραρχών τις κατανοούμε και ελπίζουμε ότι στο μέλλον θα είναι συμπαραστάτες μας.\nΟ τελικός στόχος είναι κοινός. Για να γίνω πιο σαφής, εδώ και χρόνια το επίπεδο του λυκείου ήταν απαράδεκτο. Οι μαθητές δεν έδειχναν κανένα ενδιαφέρον για την εκπαίδευση και η συμπεριφορά τους ήταν προβληματική. Οι νέοι που θα ακολουθήσουν τον Κλήρο πρέπει να έχουν καλή λυκειακή εκπαίδευση γιατί πάνω σ’ αυτή θα οικοδομήσουν το γνωσιακό τους οικοδόμημα.\nΕπιπλέον πρέπει να ζήσουν όπως όλα τα παιδιά της ηλικίας τους για να γνωρίσουν τον άνθρωπο που θα κληθούν να βοηθήσουν, ώστε να αντιμετωπίσει τις δοκιμασίες της ζωής.\nΤο λύκειο που οραματιζόμαστε θα έχει στόχο την υψηλής στάθμης εκπαίδευση σ’ ένα περιβάλλον που ενσωματώνει την παράδοση της ΡΕΣ και τις νουθεσίες των αδελφών Ριζάρη.\nΑλλωστε, η διοίκηση του ιδρύματος έχει εισηγηθεί στο υπουργείο Παιδείας και Θρησκευμάτων τη λειτουργία μεταλυκειακής δομής για αποκλειστική συμπληρωματική εκπαίδευση των μελλοντικών κληρικών και την επανεκπαίδευση των ήδη υπηρετούντων. Η συνεργασία μας με την κεφαλή της Εκκλησίας θα είναι συνεχής για τον εμπλουτισμό της Εκκλησίας με υψηλού επιπέδου κληρικούς που έχει ανάγκη η δοκιμαζόμενη κοινωνία μας».\nΓια να επιτευχθεί, όμως, η πολυπόθητη αναβάθμιση του λυκείου τέθηκαν ορισμένα κριτήρια, με κυριότερο την επιλογή υποψηφίων με βαθμό απολυτηρίου γυμνασίου τουλάχιστον 15,5. Αξιοσημείωτο είναι ότι εισήχθησαν πολλοί αριστούχοι και αριστούχες.\n«Η προτίμηση αριστούχων μαθητών και μαθητριών για λυκειακή εκπαίδευση στη Ριζάρειο ήταν έκπληξη. Η επιλογή τους έχει ήδη γίνει και η γενική εντύπωση που απεκόμισαν τα μέλη της επιτροπής επιλογής είναι εξαιρετική, τόσο ως προς τις μαθησιακές τους ικανότητες όσο και ως προς την ωριμότητα και το ήθος που εκπέμπουν.\nΟι νέες και οι νέοι έκαναν σύμφωνα με τις προσδοκίες μας την επιλογή τους, τώρα εναπόκειται στο διδακτικό προσωπικό και στη διοίκηση του ιδρύματος να ανταποκριθούν στις δικές τους προσδοκίες» συμπληρώνει ο κ. Μασσαλάς.\n«Το ήθελε πολύ η κόρη μου»\nΜε τον εκπληκτικό βαθμό απολυτηρίου (γυμνασίου) 19 και 12/13 επιλέχθηκε πρώτη η Γεωργία Στεργίου, με την εκπαιδευτικό βιολόγο μητέρα της κυρία Κυριακή να μας αναλύει τους λόγους που πήρε την απόφαση να στείλει την κόρη της στη Ριζάρειο:\n«Πέρα από το γεγονός ότι είναι -ασυζητητί- ιστορικό σχολείο, έχει πάρα πολλά πλεονεκτήματα σε σχέση με οποιοδήποτε άλλο δημόσιο σχολείο. Εχει ένα πολύ ωραίο φυσικό περιβάλλον, ενώ προσφέρει, εκτός από τις γνώσεις, πνευματικές αξίες. Επίσης θα γίνεται καλύτερα το μάθημα, αφού τα τμήματα είναι ολιγομελή.\nΕχω άλλα τρία παιδιά μικρότερα, τα οποία θέλω να συνεχίσουν στη Ριζάρειο. Το σημαντικό είναι ότι ήταν θέληση και του παιδιού να πάει»


Ολοκληρώθηκε η αποκατάσταση του εντυπωσιακού μακεδονικού τάφου «Μακρίδη Μπέη» | Mignatiou.com\nΟλοκληρώθηκε η αποκατάσταση του εντυπωσιακού μακεδονικού τάφου «Μακρίδη Μπέη»\nTOPICS:«Μακρίδης Μπέης»Εφορεία Αρχαιοτήτων Θεσσαλονίκηςμακεδονικός τάφος\nΟλοκληρώθηκε η αποκατάσταση του εντυπωσιακού μακεδονικού τάφου «Μακρίδη Μπέη». Ο τάφος ανασκάφηκε το 1910 από την Έλληνα αρχαιολόγο Θόδωρο Μακρίδη και 100 χρόνια μετά αποκαταστάθηκε από τους Έλληνες επιστήμονες.\nΠρόκειται για ένα μνημείο που του οποίου η σημασία ήδη από την εποχή εκείνη «είχε γίνει γνωστή σε όλη την επιστημονική κοινότητα», σημείωσε στο ‘Πρακτορείο FM 104,9’ η αρχιτέκτων, αναστηλώτρια της Εφορείας Αρχαιοτήτων Θεσσαλονίκης, Φανή Αθανασίου, τονίζοντας πως οι προκλήσεις στη συνέχεια ήταν μεγάλες. «Από την πρώτη στιγμή που βρέθηκε ο τάφος ήταν σε πολύ κακή κατάσταση διατήρησης, με τους δύο Παγκόσμιους Πολέμους αφέθηκε στην τύχη τουτο μνημείο» .\nΟ μακεδονικός τάφος επανέρχεται στην επικαιρότητα στην δεκαετία του ’90 όπου επαναλαμβάνεται η ανασκαφική έρευνα όταν και πάλι «λόγω της έλλειψης πιστώσεων» οι ενέργειες σταματούν. Σημείο-σταθμός, σύμφωνα με την κα. Αθανασίου, θα είναι τα 100 χρόνια από την ανακάλυψη του τάφου και το 2011 όταν με χρηματοδότηση από το ΕΣΠΑ η Εφορεία Αρχαιοτήτων Περιφέρειας Θεσσαλονίκης θα πάρει πίστωση 1.200.000 ευρώ για την αποκατάσταση του τάφου.\nΗ διαδικασία αποκατάστασης ήταν απαιτητική: «Τα πράγματα ήταν τραγικά», σχολίαε η κ. Αθανασίου αφού το μεγάλο μνημείο είχε προβλήματα που καθιστούσαν απαιτητικό το έργο της αναστήλωσης και έτσι, όπως σημείωσε η Ελληνίδα αρχιτέκτων, «η επέμβαση ήταν πάρα πολύ δύσκολη με τις λύσεις που επιλέχτηκαν να βασίζονται στην διεπιστημονική συνεργασία» ανάμεσα στην ΑΠΘ και το αντίστοιχο εργαστήριο αλλά και άλλους επιστημονικούς φορείς.\nΤο τελικό αποτέλεσμα είναι ακριβώς αυτό που ήθελαν οι αναστηλώτες της Εφορείας Αρχαιοτήτων Θεσσαλονίκης αφού τελικά το μνημείο διατηρήθηκε «στην αυθεντική του κατάσταση» ώστε να διατηρεί επάνω του «τα σημάδια του Χρόνου και όλη την μακραίωνη ιστορία του»» .\nΓια την ολοκλήρωση της αποκατάστασης κατασκευάστηκε ακόμη και στέγαστρο έκτασης 450 τ.μ ενώ με την αποκατάσταση του συνόλου του χώρου ο επισκέπτης μπορεί «να δει όλη την αρχιτεκτονική, να καταλάβει τις συνήθειες ταφής όλης της περιόδου». Το πιο σημαντικό, όπως τόνισε η κ. Αθανασίου, είναι πως διατηρήθηκε και ο αρχαίος τύμβος «που κάλυπτε το κτίσμα κατά την αρχαιότητα, μια μεγάλη επιτυχία γιατί λίγοι τάφοι διατηρούνται στους μακεδονικούς τάφους».\nΤο μνημείο είναι επισκέψιμο μετά από τηλεφωνική συνεννόηση με την Εφορεία Περιφέρειας Θεσσαλονίκης .\nBe the first to comment on "Ολοκληρώθηκε η αποκατάσταση του εντυπωσιακού μακεδονικού τάφου «Μακρίδη Μπέη»"


Βλάχος: «Εξτρα κίνητρο για εμάς η έδρα της Γιουγκ» - ΠΟΛΟ - ΕΛΛΑΔΑ - Novasports.gr\nΒλάχος: «Εξτρα κίνητρο για εμάς η έδρα της Γιουγκ»\nΣτο Ντουμπρόβνικ έφτασε το μεσημέρι, από το Χέρτσεγκ Νόβι του Μαυροβουνίου, η αποστολή της ανδρικής ομάδας υδατοσφαίρισης του Ολυμπιακού, ενόψει της αυριανής (7/2) αναμέτρησης με την τοπική Γιουγκ, για την 8η αγωνιστική του Α΄ ομίλου του Champions League.\n06/02/2018 • 22:05\nΠροερχόμενοι από έξι διαδοχικές νίκες, οι «ερυθρόλευκοι» θα προσπαθήσουν να φύγουν αλώβητοι και από την έδρα των πρωταθλητών Κροατίας, γνωρίζοντας πάντως ότι ακόμη και μία ήττα δεν τους «εκτροχιάζει» από το στόχο της κατάληψης της πρώτης θέσης στον όμιλο.\n«Αντιμετωπίζουμε για δεύτερο διαδοχικό παιχνίδι τη Γιουγκ, αυτή τη φορά στην Κροατία. Αυτό το ματς θα είναι δυσκολότερο από το προηγούμενο, ειδικά στην έδρα τους, αλλά αυτό είναι ένα έξτρα κίνητρο για εμάς και θα κάνουμε κάθε απαραίτητη προσπάθεια για να διατηρήσουμε το προβάδισμά μας με μία νίκη. Στο Ντουμπρόβνικ θα πρέπει να είμαστε απόλυτα συγκεντρωμένοι και έτοιμοι, για να πετύχουμε ένα θετικό αποτέλεσμα», δήλωσε ο τεχνικός του Ολυμπιακού, Θοδωρής Βλάχος.\nΟ Γιώργος Δερβίσης, μιλώντας στην ιστοσελίδα του ερασιτέχνη Ολυμπιακού, υπογράμμισε: «Το παιχνίδι με τη Γιουγκ είναι εξίσου σημαντικό για εμάς. Εφόσον καταφέρουμε να πάρουμε αυτούς τους τρεις βαθμούς στην πολύ δύσκολη έδρα της Γιουγκ, αυτόματα αποκτάμε μεγαλύτερο πλεονέκτημα για την πρώτη θέση. Η Γιουγκ είναι ένας πολύ καλός αντίπαλος που πάντα τον υπολογίζουν όλες οι μεγάλες ομάδες της Ευρώπης. Την αντιμετωπίσαμε πρόσφατα στο Παπαστράτειο, αλλά εμείς δεν μένουμε σε αυτό το παιχνίδι. Είδαμε τα λάθη μας από την αναμέτρηση που έγινε στην έδρα μας, δεν μένουμε στη νίκη και θέλουμε να τα βελτιώσουμε ενόψει του αγώνα που ακολουθεί για να κάνουμε το καλύτερό μας παιχνίδι εκεί πέρα».


Ξεχάστε το άδειο στομάχι πριν τις εξετάσεις αίματος! - Pelop.gr\nΤετάρτη 19 Σεπτεμβρίου 20:30 16°-31° Πάτρα\nΞεχάστε το άδειο στομάχι πριν τις εξετάσεις αίματος!\nΗ σύσταση περί κατάργησης της νηστείας υιοθετήθηκε από 21 ειδικούς, σε Ευρώπη, ΗΠΑ και Αυστραλία, την Ευρωπαϊκή Εταιρεία Αθηροσκλήρωσης, καθώς και την Ευρωπαϊκή Ομοσπονδία Κλινικής Χημείας και Εργαστηριακής Ιατρικής.\nΟι ερευνητές, με επικεφαλής τον καθηγητή Μπόργκε Νορντεστγκάαρντ, του Τμήματος Κλινικής Ιατρικής του Πανεπιστημίου της Κοπεγχάγης, έκαναν τη σχετική δημοσίευση στο ευρωπαϊκό καρδιολογικό περιοδικό "European Heart Journal".\nΟι επιστήμονες, όπως αναφέρει το protothema.gr, ανέλυσαν στοιχεία για πάνω από 300.000 άτομα και κατέληξαν στο συμπέρασμα ότι -παρά τις συνήθεις συστάσεις- δεν χρειάζεται να είναι άδειο το στομάχι για τον έλεγχο του επιπέδου της χοληστερίνης στο αίμα. Είτε κανείς είναι νηστικός είτε όχι, τα επίπεδα τόσο της χοληστερίνης -ολικής, «καλής» (HDL) και «κακής (LDL)- όσο και των τριγλυκεριδίων δεν διαφέρουν. Τα αποτελέσματα των εξετάσεων που έγιναν μία έως έξι ώρες μετά από φαγητό ήσαν παρόμοια με αυτά που έγιναν μετά από πολύωρη νηστεία.\n"Από αύριο κιόλας..."\nΣχεδόν σε όλες τις χώρες του κόσμου -με εξαίρεση τη Δανία από το 2009- έχει καθιερωθεί η νηστεία μερικών ωρών πριν την αιμοληψία. Όμως, η πρακτική αυτή προκαλεί προβλήματα σε αρκετούς ανθρώπους, όπως εργαζόμενους, διαβητικούς, παιδιά, ηλικιωμένους κ.ά.\n«Θα μπορούσαμε από αύριο κιόλας να καταργήσουμε τη νηστεία, χωρίς κανένα πρόβλημα. Απλώς τα διαγνωστικά εργαστήρια θ' αλλάξουν τη διαδικασία τους και κανείς δεν θα χρειάζεται πια να μένει νηστικός. Το κάναμε ήδη στη Δανία και όλοι έμειναν ευχαριστημένοι με την αλλαγή αυτή», δήλωσε ο Νορντεστγκάαρντ.\nΗ μελέτη επισημαίνει ότι η έως τώρα εμπειρία της Δανίας, που έχει καταργήσει την υποχρεωτική νηστεία πριν την εξέταση αίματος, είναι άκρως θετική, για ασθενείς, γιατρούς και διαγνωστικά εργαστήρια. Επιπλέον, έχει αποδειχτεί ότι η ευκολότερη διαδικασία οδηγεί περισσότερους ανθρώπους να ελέγχουν πιο τακτικά τη χοληστερίνη τους, πράγμα που βοηθά στην πρόληψη των καρδιαγγειακών περιστατικών, όπως τα εμφράγματα και τα εγκεφαλικά.\nΟι ερευνητές επισήμαναν ότι η ανάγκη για νηστεία πριν την εξέταση μπορεί να συνεχίσει να υπάρχει για μερικές κατηγορίες ασθενών, όπως όσους έχουν συστηματικά υψηλά τριγλυκερίδια, όσους πάσχουν από παγκρεατίτιδα και όσους αρχίζουν να παίρνουν φάρμακα που θ' ανεβάσουν πολύ το επίπεδο των λιπιδίων στο αίμα τους.


Στο AquaGrand, μια νύχτα με φεγγάρι, της Αναστασίας Κορινθίου - flust.gr\nΈχω πάρει πολλές συνεντεύξεις στην ζωή μου… αλλά αυτή που είχα την τιμή να μου προταθεί να κάνω από το ξενοδοχείο AquaGrand ομολογώ ότι θα την καταχωρήσω στις… μοναδικές!! Την Παρασκευή και 13, παγκόσμια ημέρα ατυχίας, εμείς είχαμε την τύχη να μας δώσει συνέντευξη η απόλυτη σταρ χρόνια τώρα… η σελήνη!! Ένα ολόγιομο φεγγάρι, μια γοητευτική πανσέληνος, έβαλε τα καλά της, ντύθηκε λάμψη και συνεπής στο ραντεβού της βγήκε από τα γαλανά νερά της Λίνδου στο νησί της Ρόδου, βολεύτηκε απαλά στο χέρι μου αφήνοντας μια ζέστη στις χούφτες μου και μια αλμύρα… και μας τα είπε όλα!\nΠώς αποφάσισες να μιλήσεις μετά από τόσους αιώνες σιωπής;\nΠάντα μιλούσα… εσείς πάψατε να με ακούτε… να με βλέπετε, να πιστεύετε στα μικρά θαύματα που δημιουργώ σε καρδιές που σκέφτονται και μυαλά που αγαπούν\nΆλλαξαν οι άνθρωποι;\nΆλλαξαν… δεν ονειρεύονται πια, δεν τραγουδούν πια, δεν ζωγραφίζουν στην άμμο, δεν ανάβουν φωτιές με βλέμματα.\nΠαλιά πως ήταν τα πράγματα;\nAπλά και πολύτιμα… Έδειχναν εμένα παιδιά και γέροντες και φτιάχναμε παραμύθια, με κοιτούσαν ώρες οι ερωτευμένοι και γράφαμε τραγούδια…\nΤο ομορφότερο τραγούδι που γράφτηκε για σένα;\nΕίναι πολλά… άλλα σας “πήγα μια βόλτα στο φεγγάρι” άλλα σας “πέταξαν στο φεγγάρι “fly me to the moon” άλλα με έκαναν χαρτί να ταξιδεύω μοναξιές και άλλα απλά με έβαλαν σε μαλλιά να γίνω χτένι ή χάδι ερωτικό σε όμορφη πανσέληνο σαν απόψε, με την φωνή της… Χαρούλας ή Χάρις, πώς την λέτε πια;\nXάρις… Χαρούλα εγώ την προτιμώ… χαρά μου!!\nΠοιος είναι ο πιο διάσημος έρωτας που φώτισες;\nΤου Ρωμαίου και της Ιουλιέτας να την δει στο δικό μου φως σαν βγήκε στο μπαλκόνι της και να μαγευτεί… ο ήλιος να ξέρεις πως φωτίζει πιο σκληρά… εγώ απαλύνω την ομορφιά, δεν την κάνω να κόβει αιχμηρό εργαλείο στα χέρια του καλλιτέχνη…\nΚαι ποιόν έρωτα έκρυψες;\nΧμμ, χρόνια πριν στην Ιρλανδία, μια κοκκινομάλλα όμορφη κοπελιά χόρεψε γυμνή και μάγεψε άρχοντα, μα φοβήθηκα μην την πουν μάγισσα και κρύφτηκα στα σύννεφα να τους προστατέψω… από την προκατάληψη που θα την έκαιγε πρώτα στα στόματα των ανθρώπων και μετά στην φωτιά.\nΣε πείραξε σαν «πάτησε» άνθρωπος πάνω σου και σε κατέκτησε;\nΔεν με κατέκτησε άνθρωπος ακόμα. Σε κατακτούν μόνο αν σε καταλάβουν, αν μάθουν τα μυστικά σου… και τα δικά μου κανείς δεν τα ερμήνευσε ακόμη.\nΠου κρύβεσαι το πρωί;\nΠουθενά… εκεί είμαι πάντα… το αόρατο δεν είναι μη υπαρκτό… αυτό το έμαθα στον Αντουάν ντε Σαιντ-Εξυπερύ… πολύ καλά!!\nΓια ποιον έκλαψες σαν ταξίδεψε στην γειτονιά των αγγέλων κοντά σου εδώ από την χώρα μας;\nΔεν κλαίω, γιατί εδώ από ψηλά, η γη σας, είναι τόπι να παίζουμε τις πεθυμιές μας… Στενοχωρήθηκα αν θες λιγάκι, σαν έφυγε ο Νίκος Γκάτσος, μου άρεσε που με ταξίδεψε έτσι γλυκά στην θάλασσα από χέρι παιδικό σαν χάρτινο καράβι, ήταν όμορφα να είμαι παιχνίδι ειρήνης και αγάπης.\nΓιατί έσπασες τώρα την σιωπή σου;\nΓια να με θυμηθείτε, για να θυμηθείτε πως είναι να αφήνεσαι σε μια αγάπη, σε ένα πάθος, σε μια βραδιά που θα φέρει και άλλες βραδιές… συνηθίσατε στις περιπέτειες της μιας βραδιάς και φοβηθήκατε την στιγμή που θα γεννήσει στιγμές άλλες… φυλαχτά ζωής και θανάτου μέσα από έναν έρωτα.\nΓιατί εδώ στο AquaGrand;\nΓιατί εδώ με σέβονται… με αγαπούν… με τιμούν με βραδιές θεματικές, με κάνουν στολίδι τους κάθε βράδυ…\nΠου μπορώ να σε βρω ξανά;\nΕσύ ειδικά Αναστασία, νομίζω πως ξέρεις πολύ καλά ότι κρύβομαι στις φεγγαρόπετρες σαν αυτήν που φοράς στον λαιμό σου, στην λάμψη τους που νύχτα μέρα εσύ κρατάς ζωντανή αν έχεις κάτι να πιστεύεις… σαν… σαν τον εαυτό σου… σαν τον εαυτό σου μέσα από τους άλλους…\nΣε έχουν χαρίσει τόσοι και τόσοι ερωτευμένοι… σε ποιον ανήκεις τελικά;\nΣε όλους που πίστεψαν ότι μπορώ να γίνω βέρα τους… σε όσους εννοούσαν τον έρωτα σαν θάνατο και ζωή… με αυτήν την σειρά!!\nΘα σε ξαναβρώ για μια κουβέντα;\nAν βρεις και εσένα… μπορεί!\nNα με… βρω;\nNα σε βρεις… εκεί που χάνεσαι!!\nΚαι μετά… χάθηκε… Γλίστρησε από το χέρι μου και ανέβηκε ψηλά στον ουρανό… Χαμογέλασα στον Δημήτρη Μπιλιά τον φωτογράφο… μου χαμογέλασε και αυτός… Στην παλάμη μου είχε μείνει λίγο φως, το έβαλα στην καρδιά μου με σεβασμό… να φωτίζει τα σκοτάδια μου σαν νιώθω μόνη και να θυμάμαι… ότι… φεγγαράκι λαμπρό, μου φέγγει να περπατώ στους δρόμους των ανθρώπων, που φοβούνται να αγαπήσουν.\nΣίγουρα βλέπετε κατάλαβα καλά… πως η πανσέληνος είναι μαγεία από μόνη της… Η λέξη μαγεία ασκεί μια έντονη γοητεία. Ανακαλεί στη φαντασία μισοξεχασμένες μνήμες και ιστορίες που ακούγαμε στα παιδικά μας χρόνια. Θυμίζει αραβικές νύχτες γεμάτες μυστήριο με μια Χαλιμά να λέει παραμύθια. Θυμίζει μαγικά χαλιά που πετάνε μαζί με τους ιδιοκτήτες τους για περιπέτειες σε παράξενες χώρες. Θυμίζει δακτυλίδια που εκπληρώνουν κάθε επιθυμία, παράξενες μποτίλιες που περιέχουν πνεύματα ή κάποιο τζίνι, δέντρα που καρποφορούν θαυματουργούς καρπούς, περιπέτειες αναζητήσεων και ιστορίες με δράκους, μάγια που λύνονται και δένονται και θαυμαστούς Ιππότες που κατακτούν και κερδίζουν όμορφες, κατάξανθες πριγκίπισσες.\nΟ κόσμος της μαγείας είναι ένας κόσμος γεμάτος φαντασία. Η ετυμολογία της λέξης φτάνει ως την περσική ρίζα “Mάγκι” Magi, μια λέξη που σημαίνει “εκείνον που λατρεύει τη φωτιά”. Φωτιά και το φεγγάρι που ανάβει… φωτιά σε μια καρδιά. Για μένα πια, η Σελήνη αντιπροσωπεύει τη σκοτεινή πλευρά της φύσης, την αόρατη όψη της. Την πνευματική όψη του φωτός μέσα στο σκοτάδι, την εσωτερική γνώση, το παράλογο, το διαισθητικό και υποκειμενικό. Μην ξεχνάς πως εκείνη… ελέγχει παλίρροιες, βροχές, ύδατα, πλημμύρες και εποχές, ακόμη και τη διάρκεια της ζωής. Όλες οι σεληνιακές θεές ελέγχουν το πεπρωμένο και υφαίνουν τη μοίρα, μερικές φορές απεικονίζονται σαν αράχνες στο κέντρο του ιστού τους. Αν βέβαια, η σελήνη βρίσκεται στην φάση της πανσελήνου, η δύναμη της είναι ακόμα πιο ισχυρή. Η πανσέληνος συμβολίζει την ολότητα, την ολοκλήρωση, την ισχύ και την πνευματική δύναμη. Για τον βουδισμό η πανσέληνος και η νέα σελήνη είναι περίοδοι ισχύος και πνευματικής δύναμης. Για τους Ινδιάνους η πανσέληνος παρομοιάζεται με το φως του μεγάλου πνεύματος αλλά σε κάποιες φυλές η σελήνη είναι μια μοχθηρή και κακοποιός δύναμη. Για τους Σουμέριους, η νύχτα της πανσελήνου ήταν περίοδος προσευχής αγαλλίασης και θυσίας.\nΗ Σελήνη φτάνει στο μισό της περιστροφής της γύρω από τη γη, δείχνει την πλευρά της που φωτίζεται από τον Ήλιο και φαντάζει στον ουρανό σαν ολοστρόγγυλος φωτεινός δίσκος, ως πανσέληνος. Από τον ήλιο η σελήνη φαίνεται σαν να βρίσκεται πίσω από τη γη. Στις λίγες ώρες της πανσελήνου γίνεται αισθητή η δύναμη της επιρροής της πάνω στη γη, στον άνθρωπο, στα ζώα και στα φυτά, στις καρδιές που…. αναζητούν μια άλλη καρδιά… Έφυγα από το AquaGrand «μαγεμένη»…\nΚαι εγώ… παραδομένη στην πανσέληνο που κρατούσα στα χέρια μου για λίγο… Και για φαντάσου… στον δρόμο της επιστροφής, το ραδιόφωνο έπαιζε, «Θα φέρει η θάλασσα πουλιά κι άστρα χρυσά τ’ αγέρι, να σου χαϊδεύουν τα μαλλιά, να σου φιλούν το χέρι.\nΧάρτινο το φεγγαράκι, ψεύτικη ακρογιαλιά, αν με πίστευες λιγάκι θα `σαν όλα αληθινά».\nAquaGrand διακοπές έξοδος πανσέληνος προτάσεις συνεντεύξεις ταξίδια\nPrev\tHEXAGONE: Μια έκθεση με Νέους Γάλλους Καλλιτέχνες, στο Beton7 Gallery\nNext\tVisit Greece: Ένα αιώνιο ταξίδι


Τούρτα με κρέμα πορτοκάλι - Συνταγές Φαγητών\nΕΚΤΕΛΕΣΗ -παντεσπάνι. Ξεχωρίζουμε το ασπράδι απο το κρόκο. Χτυπάμε τα ασπράδια μέχρι να ασπρίσουν και σιγά σιγά ριχνουμε την ζάχαρη. Συνεχίζουμε το χτύπημα προσθέτοντας ενα- ενα τους κρόκους. Σε ένα μπολάκι ανακατευουμε το αλεύρι με το κακάο,βανίλια και το μπεικιν.\nΚοσκινιζοντας ριχνουμε το αλεύρι στα αυγα και ανακατευουμε. Σε μια αποσπωμενη φόρμα 23 εκ. στρώνουμε την λαδόκολλα (την κόβουμε σε στρογγυλό σχήμα) και ψήνουμε το παντεσπάνι 35 λεπτά στους 180 βαθμους.(ελέγχουμε αν ψήθηκε με την...


«Macondo» της Σουνταμπέ Μορτετζάι: Ο Ραμασάν είναι ένας 11χρονος Τσετσένος, ο οποίος έχει αναλάβει πολύ περισσότερες ευθύνες από όσες αντιστοιχούν στην ηλικία του. Πρόσφυγας στη Βιέννη, έχει αναλάβει την προστασία της μητέρας του και των δύο αδελφών του που είναι μικρότερες. Κέντρο της ζωής του είναι το Μακόντο, μια γειτονιά κοντά στις παρυφές της βιομηχανικής περιοχής στην αυστριακή πρωτεύουσα. Ο Ραμασάν ξέρει πολύ καλά γερμανικά και συχνά βοηθάει τη μητέρα του, Αμινάτ, μια γυναίκα που έχει χάσει τον άνδρα της και προσπαθεί να επιβιώσει χωρίς σύζυγο σε μια ξένη κοινωνία. Η εμφάνιση του Ίσα, φίλου και συμπολεμιστή του πατέρα του, θα αναστατώσει τη ζωή της οικογένειας. Ο Ίσα θα παραδώσει στην Αμινάτ και τα παιδιά της το ρολόι και μια οικογενειακή φωτογραφία που ο φίλος του κουβαλούσε πάντα επάνω του. Το ενδιαφέρον του Ραμασάν για τον πατέρα του μεγαλώνει και με τη βοήθεια του Ίσα προσπαθεί να ξεπεράσει τους φόβους του, ανακαλύπτοντας στο πρόσωπό του μια πατρική φιγούρα. Όμως οικειότητα αρχίζει να αισθάνεται και η Αμινάτ.\n«Τα μάτια του κλέφτη» (Eyes of a thief) της Νάζουα Νασάρ: Ο Ταρέκ, μετά από 10 χρόνια φυλάκισης, βγαίνει από τη φυλακή και κουβαλώντας ένα επικίνδυνο μυστικό, ψάχνει για την κόρη του στην πολιτικά ταραχώδη Παλαιστίνη. Μέρος της ταινίας βασίζεται σε αληθινά γεγονότα που συνέβησαν το 2002 στη Ραμάλα της Παλαιστίνης.\n«Τα σύννεφα του Σιλς Μαρία» (Clouds of Sils Maria) του Ολιβιέ Ασαγιάς: Η Μαρία Έντερς, διάσημη ηθοποιός, δέχεται μια πρόταση συνεργασίας για να παίξει σε ένα έργο το οποίο την είχε κάνει διάσημη πριν από 20 χρόνια. Τότε έπαιξε το ρόλο της νεαρή Σίγκριντ, η οποία οδήγησε στην αυτοκτονία την εργοδότριά της, Ελένα. Τώρα, όμως, θα ερμηνεύσει την Ελένα, ενώ τη Σίγκριντ θα ερμηνεύσει μια νεαρή στάρλετ. Η Μαρία αναχωρεί για μια περιοχή των Άλπεων, το Σιλς Μαρία, όπου θα γίνουν οι πρόβες. Εκεί θα έρθει πρόσωπο με πρόσωπο με μια γοητευτική γυναίκα και θα ανακαλύψει τον εαυτό της.


Αποκαλύφθηκαν δυο νέα Skill Trees για το Borderlands 3 - Gamelab.gr\nΑρχική/Νέα/Αποκαλύφθηκαν δυο νέα Skill Trees για το Borderlands 3\nGamelab.gr 22/10/2020 15:11 Νέα 205 Προβολές\nΌπως είχαμε γράψει και πριν κάποιες μέρες, το δεύτερο Season Pass του Borderlands 3 είναι καθοδόν και περιέχει 2 καινούργια DLCs, για τα οποία μπορείτε να βρείτε πληροφορίες εδώ.\nΤο ένα από τα δυο DLCs έρχεται στις 10 Νοεμβρίου και έχουμε κάποιες πληροφορίες για τα πρώτα δυο καινούργια skill trees που θα περιέχει, τα οποία αφορούν τους Amara και FL4K.\nΚάθε Skill Tree περιέχει ένα καινούργιο Action Skill και νέα passive abilities τα οποία μπορούν να συνδυαστούν με υπάρχοντα abilities κάνοντας έτσι το παιχνίδι πιο ενδιαφέρον και κρατώντας το “φρέσκο”.\nΠιο αναλυτικά, το Phaseflare είναι το νέο Action Skill της Amara, το οποίο κάνει summon έναν γιγαντιαίο orb το οποίο κάνει damage μέσα και γύρω από αυτό. Το Enlightened Force Skill Tree της, της επιτρέπει να χρησιμοποιεί Cryo elemental effects, δίνοντας της την δυνατότητα να επιβραδύνει και να κάνει ζημιά στους αντιπάλους της με την βοήθεια των στοιχείων.\nΑπό την πλευρά του FL4K, έχουμε το Gravity Snare Action Skill, το οποίο του δίνει ένα δυνατό crowd control, το οποίο πετάει τους αντιπάλους στον αέρα κόβοντας έτσι τις επιθέσεις τους, πριν τους κοπανήσει στο έδαφος κάνοντας τους ζημιά. Το Trapper Skill Tree δίνει μεγαλύτερη ικανότητα επιβίωσης, αυξάνοντας του τα Shields (και στον FL4K και στο pet του), ενώ αύξηση γίνεται και στο damage όταν υπάρχει critical hit.\nTags Amara borderlands 3 DLC FL4K gamelab gamelab.gr games season pass Skill Tree\nΠροηγούμενο Νέο update για το Causa: Voices of the Dusk\nΕπόμενο Η “πένα” του Βασίλη / Mortal Shell


Αριστερά και Πολιτική: "Επαναστατικές" … business και 902 αθλιότητες\nΒρέθηκα τους τελευταίους 7 μήνες στο ραδιόφωνο του 902, δουλεύοντας όπως και πολλοί άλλοι εθελοντικά, και είδα και κατάλαβα πολλά. Εκεί, παρά τις ανάγκες τους, κανείς δεν ασχολιόταν με το πότε, πώς και αν θα πληρωθεί. Άλλος ήταν ο πόνος όλων. Ο αγώνας του λαού, το Κόμμα και το αν μπορούσε να σωθεί ο σταθμός που στήθηκε από τον ιδρώτα και το υστέρημα μελών και φίλων εργαζόμενων.\nΒασικά τίποτα διαφορετικό από όσα διαβάσαμε τόσες μέρες από ΤΑ ΝΕΑ και την ΑΥΓΗ, απλά ειπωμένα με πιο πολλά λόγια προσπαθώντας και πάλι να πείσουν πεισμένους ή να δημιουργήσουν ταλαντευόμενους. Κανένα νέο στοιχείο, καμιά απόδειξη φυσικά σκανδάλου ή οτιδηποτε που να μοιάζει με αυτό. Απλά υποψίες, οσμές, σκιές και "αριστερές" στενοχώριες που το ΚΚΕ βρήκε ένα τρόπο(με σοβαρό κόστος την απώλεια του σταθμού και τον πόλεμο που δέχεται φυσικά) να καλύψει κάποιες από τις ανάγκες του σε μια δύσκολη στιγμή στα οικονομικά του.\nΛέει πολλά γελοία το άρθρο που κυριολεκτικά δεν αξίζει να συζητηθούν εκτός αν θέλει κανείς να χαλάσει τη διάθεσή του και να αηδιάσει με την κατάντια κάποιων "αριστερών" που για άλλη μια φορά ορμάνε χυδαία στο ΚΚΕ κατηγορώντας μάλιστα μέλη και φίλους για τον "κομματικό τους πατριωτισμό" τον οποίο φυσικά τροφοδοτεί κι εκμεταλλεύεται η μοβόρα ηγεσία! Οι ΚΚΕέδες όμως πράγματι αγαπάνε και πιστεύουν το κόμμα τους και παλεύουν με νύχια και δόντια να το κρατήσουν όρθιο και στην πρώτη γραμμή, και έχουν όλους τους λόγους γι αυτό, αφού ξέρουν τι σημαίνει για το λαό αγώνας χωρίς Κομμουνιστικό κόμμα. Αυτοί οι δόλιοι δήθεν αριστεροί ποιον αγαπάνε και στηρίζουν κάθε φορά που επιτίθενται στο ΚΚΕ χωρίς στοιχεία και πριν καν ακούσουν το τελικό σφύριγμα που φυσικά για άλλη μια φορά θα τους εκθέσει; Ποιά είναι η δική τους "πατρίδα", ποιον "πατριωτισμό" υπηρετούν και πως γίνεται τελικά για άλλη μια φορά να κάνουν και να λένε ό,τι ακριβώς λέει το συγκρότημα Λαμπράκη που ξέρουμε ποια πατρίδα έχει;\nΟσο για τις ...business as usual, μάλλον κάποιοι άλλοι επιδίδονται με μανία σ' αυτές πουλώντας απλά το μίσος τους.\nΥΓ: Επειδή ο αρθρογράφος αναφέρθηκε στους εργαζόμενους του 902 που ολοφάνερα στηρίζουν το κόμμα τους, έχω να πω αυτό: Λέει ότι είναι άλλη μια περίπτωση που ο καπιταλιστής τους σφύριξε ότι θα πληρωθούν και θα τακτοποιηθούν κι αυτοί συνακόλουθα χειροκροτάνε. Βρέθηκα τους τελευταίους 7 μήνες στο ραδιόφωνο του 902, δουλεύοντας όπως και πολλοί άλλοι εθελοντικά, και είδα και κατάλαβα πολλά. Εκεί, παρά τις ανάγκες τους, κανείς δεν ασχολιόταν με το πότε, πώς και αν θα πληρωθεί. Άλλος ήταν ο πόνος όλων. Ο αγώνας του λαού, το Κόμμα και το αν μπορούσε να σωθεί ο σταθμός που στήθηκε από τον ιδρώτα και το υστέρημα μελών και φίλων εργαζόμενων.


Συνδέονται οι σεισμοί σε Κάρπαθο και Τουρκία; – Η απάντηση του Λέκκα | Policenews\nΙδιαίτερα καθησυχαστικός για τον σεισμό των 5,2 Ρίχτερ που σημειώθηκε το απόγευμα της Τρίτης νότια της Καρπάθου, εμφανίστηκε ο καθηγητής Διαχείρισης Φυσικών Καταστροφών και Πρόεδρος του τμήματος Γεωλογίας και Γεωπεριβάλλοντος Ευθύμιος Λέκκας.\n«Καμία σχέση με την Τουρκία δεν έχει ο σεισμός των 5,2 Ρίχτερ που σημειώθηκε το απόγευμα στην Κάρπαθο», δήλωσε στο ΑΠΕ-ΜΠΕ ο καθηγητής και πρόεδρος του ΟΑΣΠ Ευθύμιος Λέκκας.\nΤο επίκεντρο του ήταν στο προωθημένο ελληνικό τόξο νότια της Ρόδου και της Καρπάθου και ήταν ένα γεγονός «άπαξ και πέρασε» πρόσθεσε ο κ. Λέκκας που ήταν ιδιαίτερα καθησυχαστικός.\n«Ταρακουνήθηκαν» τα Δωδεκάνησα\nΣεισμός 5,2 ρίχτερ σημειώθηκε τις 5.38 νότια της Καρπάθου. Το εστιακό του βάθος σύμφωνα με την αναθεωρημένη λύση είναι τελικά 23,8 χιλιόμετρα και το επίκεντρό του είναι στον θαλάσσιο χώρο 104 χιλιόμετρα ανατολικά νοτιοανατολικά της Καρπάθου.\nΣεισμός μεγέθους 5 βαθμών της κλίμακας Ρίχτερ σημειώθηκε το μεσημέρι της Τρίτης (28/01) και στη δυτική Τουρκία. Το εστιακό βάθος ήταν 2χλμ., σύμφωνα με το Ευρωμεσογειακό Σεισμολογικό Ινστιτούτο.\nΤο επίκεντρο της σεισμικής δόνησης εντοπίζεται 99χλμ. βορειοανατολικά της Σμύρνης και 18 χλμ. ανατολικά του Κιρκαγάτς.\nΣεισμός τώρα – Ειδήσεις: Δείτε τι καταγράφουν LIVE οι σεισμογράφοι στην Ελλάδα.\nΨυχραιμία και όχι πανικό συνιστούν οι ειδικοί σχετικά με τα μέτρα που πρέπει να λάβουν οι πολίτες σε περίπτωση σεισμού.\nΦωτιά Βαρυμπόμπη: Που οφείλεται η ταχύτατη εξάπλωση της πυρκαγιάς στη Βαρυμπόμπη – Βίντεο σε…


Λαοθάλασσα προσκυνητών στην πανήγυρη της Μονής Ξενιάς - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / ΕΚΚΛΗΣΙΑ / Λαοθάλασσα προσκυνητών στην πανήγυρη της Μονής Ξενιάς\nΤο όνειρο της αναστήλωσης λαμβάνει σάρκα και οστά\nΗ φετινή πανήγυρις συμπίπτει με την έναρξη των εργασιών αναστήλωσης της Μονής, που ανέλαβε η Τοπική Εκκλησία, ένα όνειρο δεκαετιών, μετά τον καταστροφικό σεισμό του 1980.\nΣτον Μέγα Πανηγυρικό Εσπερινό χοροστάτησε ο Μητροπολίτης Βρεσθένης κ. Θεόκλητος, τον οποίο πλαισίωσαν οι Μητροπολίτες Βελεστίνου κ. Δαμασκηνός και Δημητριάδος κ. Ιγνάτιος και πλήθος κληρικών από την επαρχία Αλμυρού και όχι μόνο.\nΠαρέστησαν η υφυπουργός Μεταφορών, Υποδομών & Δικτύων Μαρίνα Χρυσοβελώνη, ο περιφερειάρχης Θεσσαλίας Κώστας Αγοραστός,βουλευτές Μαγνησίας , ο δήμαρχος Αλμυρού Δημήτριος Εσερίδης, εκπρόσωποι των Ενόπλων Δυνάμεων και της Τοπικής Αυτοδιοίκησης.\nΣτην προσφώνησή του ο κ. Ιγνάτιος καλωσόρισε τους δύο οικείους ιεράρχες, κατεξοχήν τούτην την μεγάλη ημέρα, γιατί «το όνειρο τόσων ετών, το δικό σας και το δικό μας, των κατοίκων και των προσκυνητών, αλλά και της μοναστικής αδελφότητας αρχίζει να γίνεται πραγματικότητα».\nΟ κ. Ιγνάτιος αναφέρθηκε στις ατελέσφορες και ανούσιες υποσχέσεις, που ελάμβανε τα προηγούμενα χρόνια, σχετικά με το έργο της ανοικοδομήσεως και αναπαλαιώσεως της γκρεμισμένης Μονής, «υποσχέσεις κυβερνητικών παραγόντων και τοπικών αρχόντων, ότι το έργο θα ενταχθεί σε πρόγραμμα χρηματοδότησης.\nΌμως, επιτέλους καταλάβαμε την αλήθεια, ότι ένα τέτοιο εκκλησιαστικό έργο ποτέ δεν επρόκειτο να εντάξουν σε πρόγραμμα. Έτσι τολμούμε και ξεκινούμε το έργο με ίδιες δυνάμεις και σας αναγγέλλω με χαρά ότι μέσα σε ένα περίπου μήνα θα έχει ολοκληρωθεί η υποθεμελίωση του Μοναστηριού με σύγχρονα μέσα, απαραίτητη για την ασφαλή εξέλιξη των εργασιών.\nΞεκινήσαμε με τα ελάχιστα, αλλά βασιζόμαστε στην πίστη ότι η Παναγιά θα βοηθήσει και θα συνδράμει, για να ισχύσει και πάλι αυτό που επαναλαμβάνω πολλάκις τα τελευταία χρόνια, ότι στην Εκκλησία τα έργα ξεκινούν χωρίς χρήματα και ολοκληρώνονται.\nΕνώ τα Κρατικά έργα ξεκινούν με χρήματα, πολλές φορές ξένα και ποτέ δεν ολοκληρώνονται. Αυτή είναι η πραγματικότητα στον τόπο μας. Δυστυχώς, αυτό πληρώνουμε την εποχή της κρίσης…».\nΤον Θείο Λόγο κήρυξε ο Μητροπολίτης Βρεσθένης κ. Θεόκλητος, ο οποίος αναφέρθηκε στην απογοήτευση που έχει ενσκήψει στον λαό μας επ’ εσχάτων.\nΑπογοήτευση από την πνευματική και πολιτική ηγεσία, που πολλές φορές αποδεικνύονται κατώτερες των περιστάσεων. Τόνισε ότι η ελπίδα μας είναι πάντα ο Χριστός και η Υπεραγία Θεοτόκος, η αγία μας Εκκλησία, που, παρά τα λάθη των στελεχών της, συνεχίζει το έργο της σωτηρίας του λαού της.\nΟ κ. Θεόκλητος συνεχάρη, τέλος, τον κ. Ιγνάτιο για την πρωτοβουλία του να ξεκινήσει την αποκατάσταση της Μονής και εξέφρασε την βεβαιότητά του για την ευόδωση του μεγαλεπήβολου έργου, με την βοήθεια και την χάρη της Παναγίας.\nΑνήμερα της εορτής τελέστηκε πανηγυρική Θεία Λειτουργία, παρουσία μεγάλου πλήθους πιστών, προεξάρχοντος του Μητροπολίτου Δημητριάδος κ. Ιγνατίου, συλλειτουργούντων των κ.κ. Θεοκλήτου και Δαμασκηνού.\nΤμήματα ένταξης σε σχολεία της Β'/θμιας Εκπαίδευσης Μαγνησίας\n23 Αυγούστου 2016 - 14:51 Από Τριαντάφυλλος Γαβρινιώτης


002002 Επιστολή για διευκρινήσεις επί του θέματος της παρακράτησης και του χρόνου έκδοσης της ΑΠΥ των Ελευθέρων Επαγγελματιών από 1/1/2011 - Page 2 - Αρχικές συζητήσεις - Κοινότητα Λογιστών Βήμα συζητήσεων\nΔεν χρειαζεται να ζητας συγνωμη για κατι αντιθετως λαμβανω πολυ σοβαρα τις αποψεις ολων και διορθωνομαι απο αυτες.\nΔεν είναι εύκολη η γραπτή επικοινωνία.\nΔεν λεώ να ενταχθούμε πουθενά.\nΛέω απλά να πιέσουμε και την Ομοσπονδία.\nΟλες οι αναπτύξεις που κάνατε Κίμωνα και Διομήδη δεν με αφορούν.\nΟχι ως αντίδραση σε αυτά που λέτε.\nΔεν με αφορούν διότι αντιτάσσονται σε θέματα που ΔΕΝ ΕΝΝΟΏ.\nΔεν λέω να ενταχθούμε κάπου συνδικαλιστικά.\nΔεν λέω να μας αποροφίσει κάποιος συνδικαλιστικός φορέας.\nΛέω το απλό: να πιέσουμε κι αυτούς..\nΔεν θέλετε αυτούς; Ας πιέσουμε άλλους. Αλλά εγώ δεν θα ήθελα να αφήσω χωρις πίεση τους καθ' ύλην αρμόδιους\nΔιομήδη,Ρε συ μιλάς για θέματα που δεν ξεστόμησα καν.\nΑπό την βάση δεν δουλεύουμε; Από την βάση δεν πιέζουμε; Επειδή είπα να πιέσουμε την Ομοσπονδία μας διότι θα κινήσουμε ΕΠΙΠΛΕΟΝ μηχανισμούς (δηλ. και την Ομοσπονδία και το Υπουργείο)είπα ότι εμπλεκόμαστε στα πλοκάμια του συνδικαλισμού; Δηλαδή το Υπουργείο στο οποίο θέλετε να στείλετε την επιστολή είναι καλύτερο; Η μήπως το Υπουργείο έχει ευθύνη για απάντηση και η Ομοσπονδία δεν έχει να πιέσει για αυτό;\nΔιομήδη και Κίμωνα,το να μάθω τον συνδικαλισμό (πόσο αχλάδια χωράει ο σάκος) απότην επιστολή μου, ξέρετε πολύ καλά ότι δεν εννούσα αυτό που έιπατε. Με προσβάλλεται αν λέτε ΟΤΙ ΔΕΝ ΞΕΡΩ ΤΙ ΓΙΝΕΤΑΙ... Το έιπα βρε παιδιά με την λογική να δοκιμάσουμε (να δω πόσα αχλάδια χωράει ο σάκκος) μήπως μπορέι να βοηθήσει την Ομάδα μας και η Ομοσπονδία. Εκεί πήγαιναν τα αχλάδια...\nΑυτό ρε γαμώτι τίποτα άλλο.\nΔηλαδή με λίγα λόγια λέμε το ίδιο. Εχουμε τον ίδιο στόχο αλλά κολλήσαμε σε θέμα ανούσιο.Για αυτό σας λέω. Δεν σας το επιτάσσω.. Αφήστε να την στείλουμε την γαμημένη την επιστολή κι ας φάμε τα μούτρα μας. Χρεώστε το σε μένα. Ή στέιλτε την και το Υπουργείο. Θέλω να δω μονάχα το επιπεδο βοήθειας που μπορέι να μας προσφέρει η Ομοσπονδία.Τίποτα άλλο.\nΕπιπελόν αν δεν έχει κατεφέρει ο Κωστής επιστολή μέχρι την Παρασκευή πρέπει Δευτέρα να παρουσιάσουμε μια οι υπόλοιποι.\nΤην Παρασκευή ίσως καταφέρει να έχει και αρχική απάντηση ο Γιώργος1977 από το Υπουργείο για την δική του επιστολή.\nΔεν έιναι κάτι δύσκολο παιδιά αυτό το θέμα. Ας ασχοληθούμε μόνο με την επιστολή. Τίποτα άλλο.\nΠαραθέτω ερώτημα και απάντηση όπως αυτή δημοσιεύτηκε σε λογιστικό περιοδικό :\nΕΡΩΤΗΜΑ : Λογιστικό Γραφείο παίρνει αμοιβή 1200,00 € τον χρόνο. Από 1/1/2011 πρέπει να κόβει ΑΠΥ 100,00 € κάθε μήνα (Ν.3842/2010) ανεξάρτητα αν τα εισπράττει. Στο ποσό των 100,00 € θα γίνει παρακράτηση 20% ΦΕΕ ;\n........................ επισημαίνουμε ότι βάσει των διατάξεων των άρθρων 12 και 13 του ΚΒΣ ως χρόνος έκδοσης της ΑΠΥ ορίζεται ο χρόνος κατά τον οποίο ολοκληρώνεται η παροχή ή στην περίπτωση που αυτή διαρκεί, ο χρόνος κατά τον οποίο καθίσταται απαιτητή η αμοιβή, για το μέρος της υπηρεσίας που παρασχέθηκε. Έτσι θεωρείται ότι κατά το χρόνο έκδοσης της ΑΠΥ ολοκληρώνεται η συναλλαγή.\nΔηλαδή το περιοδικό συναλλαγή θεωρεί το φορολογικό στοιχείο.\nΤότε γιατί δεν έγραψαν στην διαταγή ότι:\n"όταν υπερβαίνει τα 300 το κάθε φορολογικό στοιχείο δεν κάνεις παρακράτηση"\n"όταν υπερβαίνει τα 300 το κάθε συναλλαγή δεν κάνεις παρακράτηση"\nΠρεπει να διευκρινιστεί τι ακριβώς είναι η "συναλλαγή"..\nΣυγγνώμη συνάδελφοι, φίλοι τε και λοιποί συμφορουμίτες, γιατί τόση σύγχυση για την έννοια συναλλαγή;\nΤόσοι οικονομολόγοι σε ένα site, τόσα πανεπιστήμια και δεν ξέρετε τι σημαίνει η λέξη;\nΜήπως το παρατραβάτε;\nΤόση γραφειοκρατία πλέον; Να βγει ΠΟΛ και γι αυτό;\nΤα θέλει ο πω πω (πώς μας!\nΚωστή , προσωπικα το δήλωσα και απο προχτές , οποιαδήποτε επιστολή αποφασίσει η ομάδα να στείλουμε εγω θα την υπογράψω και το ξέρεις .\nΟπως επίσης ξέρεις ότι όσα σου λέω στα λέω για το καλό σου ,\nδιότι θεωρώ ότι αναλώνεσαι και χαλάς την ζαχαρένια σου,\nγιατί έχεις πορωθεί με τους συλλόγους\nμε τις ομοσπονδίες και τα επιμελητήρια.\nΒεβαια αυτό είναι δικό σου θέμα και εμένα δεν μου πέφτει λόγος,\nετσι και αλλιως τα έχουμε συζητήσει τόσες φορές.\nΕλπίζω να μην εννοείς ότι σε προσέβαλα διότι θα με αναγκάσεις να έρθω στα Χανιά να σε κεράσω τον καφέ που σου χρωστάω. :D\nΔες μια ωραία που βρήκα\nΟι φίλοι όντε θα σμίξουνε η γής σα να δακρυώνει\nκαι τα βουνά ραγίζουνε κι η θάλασσα φουντώνει\nπαρακράτηση στην μιζαααααααααααααα, σωθήκαμεεεεεεεεεεεεεεεεεεεεεεεεεεεεεεεεεεεεεεεεεεεεεεεε.\nΔεν ξέρω άν αστειεύσαι, αλλά αν δεν αστειέυσαι, πες μου πια είναι η συναλλαγή σου από 1/1/2011 στο δικό σου γραφείο με έναν τυχαίο πελάτη σου. Ορισε την με ποσό.\nΕκτός κι αν εννοείς να το αφήσουμε όπως είναι, ετσι που δεν είναι διευκρινισμένο και να το δουλεύουμε όπως μας βολεύει ...\n(ή μήπως λέω εγώ να μας δουλεύουν όπως τους βολέυει..)\nή μήπως εννοείς συναλλαγή = μίζα και κάνεις αστείο;\nΕίπαμε ο γραπτός λόγος είναι δύσκολος....\nΤην κρατώ και με χαρά και δεν χρειάζεται να σου εξηγήσω την εκτίμηση μου για σένα.\nΠερισσότερο το γράφω για τους αναγνώστες μην βγάλουν τα δικά τους συμπεράσματα.\nΠάντως η διαφωνία μας βασίζεται σε ένα βασικό θέμα και προσπαθούμε πάνω από 3χρόνια να το λύσουμε.\nΜε ενδιαφέρει ιδιαίτερα η γνωμη σου για την συμμετοχή μας στις "συνδικαλιστικές" ή "επιστημονικές" ομάδες.\nΔύσκολα θα συμφωνήσουμε σε αυτό το θέμα.\nΑλλά σε παρακολουθώ για να δω αν τελικά εχεις δίκιο.\nΚαι πιστεύω ότι ανάλογα με παρακολουθείς και συ.\nΑς μας δείξει ο χρόνος λοιπόν..\nΣυναλλαγή κατ΄αρχήν είναι η μεταξύ δυο προσώπων ανταλλαγή αγαθών και υπηρεσιών για άλλα αγαθά ή υπηρεσίες, ή για κάποιο χρηματικό ποσό.\nΕάν λοιπόν πληρώνεσαι με το μήνα η συναλλαγή είναι οι υπηρεσίες του μηνός που προσέφερες, για το συμφωνηθέν χρηματικό ποσό.\nΆν πάλι πληρώνεσαι με το χρόνο η συναλλαγή είναι οι υπηρεσίες που προσέφερες στο έτος, για το αντίστοιχο χρηματικό ποσό.\nΑν εκδώσεις ΑΠΥ επί πιστώσει για τις υπηρεσίες ενός μήνα, τότε αυτόματα ορίζεις ότι η συναλλαγή αφορά σε αυτό το μήνα και απαιτείς την πληρωμή σου γι αυτές τις υπηρεσίες του μηνός.\nΌμοια και για το έτος.\nΕίναι ευρώ είναι απλό...\nΑγαπητέ συνάδελφε η έννοια της συναλλαγής δεν έχει να κάνει με τον χρόνο που πληρώνεσαι για τις\nυπηρεσίες,που πρόσφερες και την αμοιβή που έλαβες.\nΣε πολύ απλά ελληνικά συναλλαγή σημαίνει ανταλλαγή μεταξύ δύο μερών τουλάχιστον, και εκτός από\nορισμένες συγκεκριμένες περιπτώσεις,(π.χ ο υδραυλικός πληρώθηκε για την βρύση που έβαλε στο σπίτι σου),η συναλλαγή είναι πολύ δύσκολο να ερμηνευτεί,αλλά\nακόμα και πότε τελειώνει κυρίως.\nΠιστεύω ότι στο Νόμο,δεν έπρεπε να μπεί η λέξη συναλλαγή,αλλά κάποια άλλη λέξη ή φράση ανάλογα με\nτο τι θέλουν να εκφράσουν οι συντάκτες του Νόμου.\nΔεν πιστεύω ότι τόσοι άνθρωποι είμαστε άχρηστοι και δεν μπορούμε να ερμηνεύσουμε μια λέξη???????\nΑσχετο με το συγκεκριμένο θέμα .......\nΜιας και αρχίζει και ξαναζεσταίνει το θέμα με την ομάδα , μήπως ένα καλό θέμα που θα πρέπει να παρακολουθούμε και να είμαστε σε εγρήγορση είναι και το θέμα των αμοιβών μας, διότι καλές χρύσες οι παρεμβάσεις που έχουμε κάνει αλλά μήπως, λέω μήπως να αρχίζαμε να φτιάχνουμε ένα κείμενο που να αφορά τη συσχέτιση των αμοιβών με το επάγγελμα ?\nΤο βάζω διότι από όσα (και όσο προλαβαίνω) ακούω οι ελάχιστες αμοιβές των νομικών μάλλον θα παραμείνουν .....\nΑυτά και για το θέμα με την παρακράτηση , νομίζω τελικά ότι ο νομόθετης απλά έκανε γκάφα με τον όρο συναλλαγή που όπως είδαμε είναι ερμηνεύσιμο κατά το δοκούν .......\nΕγω πάλι δεν εχω να προσθέσω τίποτα επί της ουσίας (αν και μάλλον αναζητείται η ουσία γενικώς και ειδικώς) οπότε επειδή όταν και αν βγώ στη σύνταξη λέω να το ρίξω στην φιλολογική ενασχόληση είπα να κάνω προπόνηση με την φιλολογική επιμέλεια του Παραπάνω.\nη σωστή φράση είναι ...\n....η γης αναδακρυώνει.... που σημαίνει δακρύζει/βουρκώνει χωρίς να κλαίει. Από συγκίνηση πχ.\nΠερίμενα να το διορθώσει ο Κωστής........\nΓια του λόγου το αληθές..... απαντάται συχνά η λέξη στον Ερωτόκριτο.\nπχ στο στίχο 996 στην μονομαχία του Κρητικού με το Σπιθόλιοντα\nΌλο το πλήθος του λαού τρομάσσει και φοβάται,\nαναδακρυώνει και πονεί, τον Kρητικό λυπάται.\nκαι λίγο παρακάτω στο στίχο 1158\nεμουγκαλίστη τρεις φορές το φοβερόν του στόμα,\nκ' εβρόντησεν ο Oυρανός, κ' εσείστηκε το χώμα.\nκαι βέβαια στο πλέον γνωστό κομμάτι από τον αποχωρισμό του Ερωτόκριτου και της Αρετούσας\nκαι σε πολλά άλλα σημεία βέβαια....\nγια την φιλολογική επιμέλεια...\nΣε ευχαριστουμε για την ενημέρωση και ζητω συγνώμη γαι την λάθος αντιγραφη , αλλα δεν γνωριζα όλες αυτες τις πολύ ομορφες λεπτομέρειες.\nΕυχομαι ολόψυχα να κανεις το ονειρο σου πραγματικότητα.\nΤι κάνατε? κόψατε τις ΑΠΥ?? κάνατε παρακράτηση?? εγώ πάντως δεν έχω εισπράξει ούτε ένα ευρώ από τους πελάτες μου για το Ιανουάριο...\nΑΠΟ ΤΟ ΑΡΘΡΟ ΤΟΥ ΚΩΝΣΤΑΝΤΙΝΟΥ ΔΗΜ. ΓΡΑΒΙΑ\nΟι παραπάνω διατάξεις ισχύουν σύμφωνα με την περίπτωση η΄ της παραγράφου 1 του άρθρου 92 του νόμου αυτού, για συναλλαγές που γίνονται από 1/1/2011 και μετά\nεγω με λυπη μου διαπιστωνω οτι ουτε στα πιο απλα πραγματα δεν μπορουμε να συμφωνησουμε\nγια αυτο εχουμε κανει το επαγγελμα μας να μην πω\nΠροφανώς επειδή τελικά δεν είναι απλό.\nΣυγγνώμη αλλά δεν έχει να κάνει με συμφωνία μεταξύ μας αλλά με το τι πραγματικά θέλει να πει ο ΄΄ο ποιητής΄΄ . Δηλαδή για μας η συναλλαγή είναι μια για όλο το χρόνο; Και έχουμε τμηματικές εξοφλήσεις ; ή είναι μηνιαία συναλλαγή γιατί τον άλλο μήνα ο πελάτης έχει αλλάξει λογιστή.\nΚαι γιατί τότε στο παράδειγμα του ΚΒΣ αναφέρει το τρίμηνο και την τρίμηνη ΑΠΥ;\nΆρα καταλήγουμε στο συμπέρασμα ότι η συναλλαγή που αναφέρεται ο νομοθέτης είναι η χρονική οριοθέτηση που θέτουμε στη συμφωνία μας με τον πελάτη για την απαίτηση της αμοιβής μας που αυτομάτως σημαίνει και την έκδοση ΑΠΥ.\nΈχοντας λοιπόν μια σύμβαση που αναφέρει πληρωμή κάθε τρίμηνο οριοθετούμε το χρόνο που θα εκδώσουμε την ΑΠΥ (συναλλαγή) άσχετα αν θα την πληρωθούμε τμηματικά τους επόμενους μήνες(τμηματική εξόφληση). Αν τώρα η ΑΠΥ ξεπερνά τα 300 ευρώ θα γίνει παρακράτηση 20%.\nΜπορούμε να το δούμε το θέμα και από την πλευρά των επαγγελμάτων όπως λογοθεραπευτές που έχουν πρόσθετο βιβλίο το οποίο αναφέρει την διαρκή υπηρεσία από πότε αρχίζει και πότε τελειώνει ανεξάρτητα των επισκέψεων και στο τέλος εκδίδεται η ΑΠΥ αθεώρητη.\nΠρακτικά και για να μην κουράζω το πρόβλημα δημιουργείται με πελάτες που θέλουν να πληρώνουν το τρίμηνο ή ετήσια και με το δικό μας πρόβλημα που ή θα πρέπει να είμαστε συνέχεια για θεώρηση ή να βάλουμε μηχανισμό για την έκδοση ή οτιδήποτε άλλο σκαρφιστούν. Πελάτες που μας πληρώνουν με το μήνα δεν νομίζω ότι έχουμε πρόβλημα να τους κόβουμε κάθε μήνα ΑΠΥ.\n¨Η μήπως οι ασάφεια είναι για να μας έχουν στο χέρι κατά την κρίση του κάθε ελεγκτή και να συνεχίσουν το μπάχαλο που δημιουργούν τόσα χρόνια ζητώντας άλλα η μια δου και άλλα η άλλη;\nΓια αυτό θέλουμε την διευκρίνιση για να μην τρέχουμε μετά στα δικαστήρια να αποδείξουμε τα\nεγω παντως θα κοβω την απυ καθε τριμηνο χωρις συμφωνητικο\nκαι θα κανω παρακρατηση ασχετως με το ποσο της απυ για να εχω\nκαι το κεφαλι μου ησυχο\nπου εχουν 150-200 πελατες και θα τρελλαθουν να εκδιδουν απυ\nεγω παντως δεν εχω τετοιο θεμα\nΚαταρχάς, να ζητήσω συγγνώμη για την καθυστερημένη απάντηση, αλλά λόγω ενός ατυχήματος την προηγούμενη εβδομάδα ήμουν εκτός. Μίλησα τηλεφωνικά με τον συντάκτη της συγκεκριμένης διάταξης και του έθεσα τους προβληματισμούς όλων μας. Το ρεζουμέ είναι το εξής. Αν υπάρχει συμφωνητικό από το οποίο για παράδειγμα προκύπτει αμοιβή έστω 1.200,00 το χρόνο και εκδίδουμε Α.Π.Υ. κάθε μήνα 100,00, τότε στην απόδειξη αυτή θα διενεργούμε παρακράτηση 20%. Αν δεν έχουμε συμφωνητικό, τότε δεν τίθεται θέμα παρακράτησης (στο ίδιο παράδειγμα) αφού δεν προκύπτει από κάπου η ετήσια αμοιβή μας. Δε σας μεταφέρω ολόκληρη τη στιχομυθία, γιατί θα γελάσετε με το σκεπτικό που μπήκε αυτή η διάταξη.\nΚΑΠΩΣ ΠΡΕΠΕΙ ΝΑ ΠΑΡΟΥΜΕ ΜΙΑ ΕΠΙΣΗΜΗ ΑΠΑΝΤΗΣΗ ΓΙΑ ΤΟ ΘΕΜΑ...\nΩραία, θεωρούν "συναλλαγή" το ποσό του συμφωνητικού ( αν υπάρχει ) ειδάλλως το ποσό της κάθε απόδειξης.\nΥ.Γ.1): Για πιο λόγο να μην γελάσουμε με το σκεπτικό τους;\nΥ.Γ.2): Τώρα θα ανοίξουμε κουβέντα για τα συμφωνητικά; Υπάρχει υποχρέωση......;\nΚαταρχάς, να ζητήσω συγγνώμη για την καθυστερημένη απάντηση, αλλά λόγω ενός ατυχήματος την προηγούμενη εβδομάδα ήμουν εκτός. .........


ΔΙΔΥΜΟΙ ΗΜΕΡΗΣΙΟ ΩΡΟΣΚΟΠΙΟ 18-8-2017\nΑρχική σελίδα Ωροσκόπιο Ημερήσιο Ωροσκόπιο Δίδυμοι Ημερήσιο Ωροσκόπιο 18-8-2017\nΔίδυμοι Ημερήσιο Ωροσκόπιο 18-8-2017\n<p>Κάποιοι από εσάς μπορεί να προγραμματίσετε διακοπές. Μπορεί να υπάρχει θέμα στο μέτωπο των σχέσεων το οποίο απαιτεί την άμεση προσοχή σας. Φίλοι ή συγγενείς ίσως σας κάνουν μια επίσκεψη - έκπληξη. Ίσως χρειαστεί να διαπραγματευτείτε με έναν συνάδελφο που κατέχει σημαντική θέση. Κάντε μια παύση και ελέγξτε πού βρίσκεστε και τι πρέπει να κάνετε για να επιτύχετε τους στόχους σας. Η τύχη θα ευνοήσει τον δημιουργικό τομέα.\nΚαρκίνος Ημερήσιο Ωροσκόπιο 18-8-2017\nΝα είστε ανοιχτοί σε νέες ιδέες. Κάποιοι από εσάς μπορεί να πηγαίνουν σε διακοπές, ενώ μερικοί θα πρέπει να το παραλείψετε λόγω των...


Παραιτήθηκε ο Ν. Στουπής, γενικός γραμματέας του υπ. Αγροτικής Ανάπτυξης - Market Fair\nΠρωθυπουργός μέχρι την ψήφιση του Προϋπολογισμού ο Ρέντσι. Μετά η παραίτηση\nΠαραιτήθηκε από Eurobank ο αντιπρόεδρος Σπύρος Λορεντζιάδης\nΜιχάλης Σάλλας: Και τα κάστρα πέφτουν\nBye-bye είπε κι ο Καρακίτσος από το ΤΧΣ, το οποίο από σήμερα είναι ακέφαλο\nΠαραιτήθηκε ο Ρουμελιώτης από το Ελευθέριος Βενιζέλος\nΑπό 18 Ιουλίου σε ισχύ οι παραιτήσεις των μελών του ΤΧΣ\nΠαραιτήθηκε ο Ν. Στουπής, γενικός γραμματέας του υπ. Αγροτικής Ανάπτυξης\nΤην παραίτησή του από τη θέση του Γενικού Γραμματέα του υπουργείου Αγροτικής Ανάπτυξης και Τροφίμων υπέβαλε ο Νίκος Στουπής. Επικαλείται προσωπικούς και επαγγελματικούς λόγους και εύχεται μακροημέρευση της κυβέρνησης!\n«Για λόγους ανυπέρβλητους, αυστηρά προσωπικούς και επαγγελματικούς, είχα διατυπώσει προς τον υπουργό Αγροτικής Ανάπτυξης και τον Πρωθυπουργό της χώρας αίτημα αντικατάστασης από την θέση του Γενικού Γραμματέα εδώ και σαράντα μέρες. Οποιαδήποτε διαφορετική ερμηνεία της επιλογής μου αυτής δεν έχει ουδεμία βάση», τονίζει ο Στουπής στη δήλωση του.\n«Πιστεύω απόλυτα στη μακροημέρευση της κυβέρνησής μας και σε θετικά αποτελέσματα των ιστορικών ευθυνών που έχει αναλάβει. Ευελπιστώ σε επόμενη φάση να έχουν εκλείψει οι αιτίες των προβλημάτων που με απασχολούν και να ξανασυμμετάσχω ενεργά και ανεξαρτήτου θέσεως στην συλλογική μας προσπάθεια», συνεχίζει λέγοντας ο ίδιος.\nΟ κ. Στουπής ευχαρίστησε τον Πρωθυπουργό, αλλά και τον υπουργό Αγροτικής Ανάπτυξης –«φίλο του από τα παλιά» όπως χαρακτηριστικά αναφέρει- για την εμπιστοσύνη τους στο πρόσωπο του.\nΟ υπουργός Αγροτικής Ανάπτυξης, Βαγγέλης Αποστόλου δήλωσε ότι είναι απώλεια η αποχώρηση του κ. Στουπή από τη θέση του Γενικού Γραμματέα και ότι εργάστηκε σκληρά και αποτελεσματικά.


Σύψας: Τα σχολεία θα παραμείνουν ανοιχτά πάση θυσία - neadrasis.gr\nΜιλώντας στο MEGA ο κ. Σύψας, αναφερόμενος στα σχολεία, τόνισε ότι η χρήση της μάσκας εντός των σχολικών αιθουσών προκρίθηκε επειδή δεν μπορούν να τηρηθούν οι αποστάσεις ασφαλείας. «Μέσα σε μια τάξη δεν μπορούν να τηρηθούν οι αποστάσεις. Γι’ αυτό προκρίνεται η χρήση μάσκας ως μέτρο πρόληψης. Η μάσκα επαρκεί» τόνισε ο κ. Σύψας.\nΤουρκική ακταιωρός προσπάθησε να «τυφλώσει» Super Puma και να εμβολίσει σκάφος του Λιμενικού


Το... μέλι της Χρυσής Αυγής - 3pointmagazine\nΗ τελευταία δημοσκόπηση της VPRC, άνοιξε ένα νέο κύκλο συζητήσεων σχετικά με το γιατί η απήχηση της Χρυσής Αυγής συνεχώς αυξάνεται και όπως φαίνεται δεν πρόκειται για μια μόδα που θα περάσει -τουλάχιστον- σύντομα. Σύμφωνα με τις μετρήσεις αν οδηγούμασταν τώρα στην κάλπη θα αναεικνυόταν τρίτο κόμμα με ποσοστό της τάξεως του 12%, δηλαδή σχεδόν το διπλάσιο από που πήρε στις εκλογές της 17ης Ιουνίου (6,92)%.\nΤο χειρότερο δεν είναι η αύξηση της δυναμικής της σε επίπεδο αριθμών, αλλά ότι αυτή αποτυπώνεται καθημερινά με δράσεις που μεταφράζονται σε απειλές, ξυλοδαρμούς μεταναστών, ομοφυλόφιλων και αντιφρονούντων, αλλά και σε κάποιες περιπτώσεις σε δολοφονίες.\n«Πλέον έχουν σταματήσει να μας βασανίζουν. Όλα γίνονται μια κι έξω», μας είπε νεαρός μετανάστης από το Κουρδιστάν, που ζει χρόνια στην Ελλάδα και τα τελευταία δύο χρόνια παραδέχεται πως «πλέον η μοναδική περιοχή στην οποία νιώθει κανείς ασφαλής είναι τα Εξάρχεια. Εδώ ξέρουμε ότι δεν θα μπουν. Αλλά αυτή δεν είναι ζωή. Δεν είναι ζωή να νιώθεις αποκλεισμένος και να φυλάγεσαι από παντού».\nΥπάρχουν φυσικά, πολλές ακόμα ανάλογες συγκλονιστικές μαρτυρίες. Ένας απαίσιος εφιάλτης έχει μόλις ξεκινήσει και όπως φαίνεται δύσκολα θα μπορέσουμε να ξυπνήσουμε. Θα έπρεπε αυτό να είχε συμβεί νωρίτερα, όταν ακόμα το φίδι βρισκόταν στο αβγό.\nΠοιοι είναι όμως οι λόγοι που η Χρυσή Αυγή γίνεται όλο και περισσότερο δημοφιλής; Ποιοι είναι λόγοι που μοιάζει περισσότερο ελκυστική, αλλά και γιατί η αντιμετώπιση της είναι -κρίνοντας εκ του αποτελέσματος- λανθασμένη;\nΤο τελευταίο γεγονός μάλλον είναι και το πιο σημαντικό. Η Χρυσή Αυγή υποτιμήθηκε. Ακόμα και τώρα υπάρχει διάχυτη η άποψη πως πρόκειται για ένα πολιτικό πυροτέχνημα, που κάποια στιγμή θα σβήσει. Η φωτιά όμως μεγαλώνει. Για την ακρίβεια φουντώνει όλο και περισσότερο και επιχειρείται να περιοριστεί με… κλαδιά. Οι φωνές, που δυστυχώς ήταν λίγες, μιλούσαν έγκαιρα, για την αναγκαιότητα της κατάρτισης ενός συγκεκριμένου τρόπου αντιμετώπισης του ναζισμού αγνοήθηκαν. Η κρίση χάρισε όπως και στο παρελθόν πρόσφορο έδαφος σε απόψεις και αντιλήψεις που στηρίζονται στην λογική του αποδιοπομπαίου τράγου.\nΗ Χρυσή Αυγή κερδίζει έδαφος όμως, όχι μόνο λόγω της αδυναμίας των πολιτικών της αντιπάλων, αλλά και λόγω του ότι ξέρει να παίζει καλά με τους όρους του… μαρκέτινγκ. Ξέρει πως να “πουλήσει” τον εαυτό της σε ένα κοινό που έχει μάθει στο απλό. Αυτό ίσως είναι ακόμα και σήμερα το πρόβλημα του αριστερού, του αναρχικού και όποιου αντιτάσσεται έμπρακτα στον φασισμό. Ο λόγος του είναι περίπλοκος. Είναι εκλεπτυσμένος, αναχρονιστικός και προβλέψιμος, με τις εξαιρέσεις να υφίστανται πάντα.\nΟ Χρυσαυγήτης είναι ο πωλητής που σου λέει ότι το παντελόνι σου ταιριάζει απίστευτα και αν το πάρεις θα κάψεις καρδιές. Ο Συριζαίος (τυχαίο το παράδειγμα) θα ξεκινήσει από το πως κάπου κάποτε φτιάχτηκε το παντελόνι και θα καταλήξει στο ότι θα ήταν καλό να πάρεις το δικό του. Μόλις τελειώσει το δικό πλασάρισμα θα κοιτάξει δίπλα του και δεν θα δει κανέναν. Ο υποψήφιος πελάτης βρίσκεται στο απέναντι ταμείο και αγοράζει το παντελόνι που «γαμάει».\nΑντίστοιχα στο μεταναστευτικό ζήτημα ο Χρησαυγήτης σου λέει ότι το πρόβλημα που είσαι άνεργος και φτωχός είναι ο Πακιστανός και αν τον διώξεις θα αναπνεύσεις. Ο συριζαίος πάλι θα σου πει ότι πρέπει να ερμηνεύσουμε σωστά το πρόβλημα. Μέχρι αυτό να γίνει ο πιτσιρικάς πάει να ρίξει ξύλο στο μετανάστη της γειτονιάς του. Ξαφνικά νιώθει ότι κάνει κάτι. Ξαφνικά νιώθει χρήσιμος και εντάξει με τον εαυτό του. Έχει στόχο. Δεν χρειαζόταν να το ψάξει και πολύ τελικά.\nΤην ίδια ώρα η Χρυσή Αυγή έχει κατορθώσει να πετύχει κάτι επίσης πολύ σημαντικό. Έχει καταφέρει να επιβάλλει τη δική της ατζέντα. Είναι αυτή που επιτίθεται. Οι υπόλοιποι ακολουθούν. Μπαίνουν στο τρυπάκι να απαντήσουν, αφήνοντας τους δικούς τους όρους στην άκρη. Χαρακτηριστικό το παράδειγμα της Ραφήνας. Κάποιοι τύποι πάνε και σπάνε πάγκους μεταναστών. Στη συνέχεια βγάζουν βίντεο και δείχνουν ότι… επιβάλλουν την τάξη μόνο σε όσους δεν είχαν χαρτιά. Οι απαντήσεις ξεκινούν στη βάση του ότι όλοι είχαν χαρτιά. Αναρωτιέται όμως κανείς. Αυτό είναι το θέμα;\nΤο ότι κάποιοι εγκληματούν, το μαγνητοσκοπούν, δεν συλλαμβάνονται (εδώ εντοπίζεται και η καθολική σχεδόν διάβρωση της ΕΛ.ΑΣ που πρέπει να σταματήσει), υποστηρίζουν πως αντικαθιστούν το κράτος και τολμούν να δηλώνουν πως θα συνεχίσουν να το κάνουν, θεωρείται πλέον ως κάτι παγιωμένο; Αν ναι, τότε μεθαύριο όταν θα δολοφονηθεί πάλι κάποιος και είναι Έλληνας που απλώς έτυχε να είναι μελαμψός, δεν θα πρέπει να σταθούμε στην πράξη αλλά στο λάθος που έκανε η Χρυσή Αυγή και μπέρδεψε ένα συμπατριώτη μας με κάποιον από το Μπαγκλαντές…\nΑλλά τότε θα είναι η στιγμή που το 12% θα έχει είχε γίνει ακόμα μεγαλύτερο και πρόκειται για έναν ενδεχόμενο που πλέον κακά τα ψέματα φαντάζει πιθανό. Η Χρυσή Αυγή, όπως λέγεται και στα αθλητικά έχει το μομέντουμ στη δική της πλευρά. Ελέγχει πλήρως το ρυθμό του αγώνα και είναι έτοιμη για μια μεγάλη νίκη. Σε αυτές τι περιπτώσεις βέβαια, ένα λάθος, ή μία χαμένη μάχη, μπορούν να φέρουν τα πάνω κάτω. Και ένα έξυπνο σχέδιο είναι αυτό που χρειάζεται, χωρίς απαραίτητα να βγαίνει εκτός των ορίων των ούτως η άλλως αλλοιωμένων θεσμών.\nΑντιθέτως μπορούμε να τους ταράξουμε στη νομιμότητα. Οι ίδιοι δεν διστάζουν παρά την επαναλαμβανόμενη καταπάτηση της, να την επικαλούνται όποτε θεωρούν ότι τους βολεύει. Γιατί λοιπόν να είναι ανεκτά επεισόδια όπως αυτά της χειροδικίας ακόμα και σε βάρος βουλευτών (Κανέλλη, Δούρου και Κατριβάνου), που υποτίθεται (κακώς βέβαια) ότι υπάρχει μια μεγαλύτερη ευαισθησία λόγω της θέσης τους από νομικής πλευράς; Η παθητική στάση ενδεχομένως να ερμηνεύεται από την υποτίμηση, στην οποία αναφερθήκαμε και παραπάνω. Πλέον όμως δεν χωρά αμφιβολία πως η Χρυσή Αυγή δεν είναι απλώς μια συμμορία, αλλά μια ανερχόμενη δύναμη.


Αυτό το μήνα η Maserati γιορτάζει τα πιο σημαντικά γενέθλια: την 50ή επέτειο του πρώτου Indy Coupe που κατασκευάστηκε για έναν πελάτη. Κατασκευάστηκε στο εργοστάσιο στη Modena το 1969, ενώ ο υπόλοιπος κόσμος ασχολείτο με την προσγείωση στη Σελήνη, την οικογένεια Manson, και το Woodstock.\nΈνας πλούσιος ελβετός τραπεζίτης είχε παραγγείλει το αυτοκίνητο, το οποίο παρουσιάστηκε για πρώτη φορά στο Σαλόνι Αυτοκινήτου του Τορίνο το 1968, ακολουθούμενο από το Σαλόνι Αυτοκινήτου της Γενεύης τον Μάρτιο του 1969, όπου τραβούσε όλα τα μάτια πάνω της. Ο Maserati είχε αναθέσει στον Carrozzeria Vignale να δημιουργήσει ένα grand tourer το οποίο θα απέδιδε εξίσου εξαιρετικά εντός και εκτός πίστας αγώνων, ΄σσο κανένα άλλο στον κόσμο.\nΟνομάστηκε Indy προς τιμήν των δύο νικητών του Maserati στο Indy 500 και του 2 + 2 fastback της Vignale, που συνδυάζει την άνεση, τις επιδόσεις και το πρωτοποριακό στυλ, κερδίζοντας αμέσως τους Ιταλούς ενθουσιώδεις φάν αυτοκινήτων.\nΤο ηφαίστειο «βρυχάται» – Σε κατάσταση συναγερμού το Μπαλί


Και η LG εγκαταλείπει τις Plasma | unregistered.gr\nTags: LCD, lg, OLED, panasonic, plasma, samsung, tv\nΣύντομα οι οθόνες Plasma θα αποτελούν είδος προς εξαφάνιση.\nΑν και δεν το ανακοίνωσε, ακόμα, επίσημα, πολλές πηγές αναφέρουν πως όπου να’ ναι θα ακολουθήσει και επίσημη επιβεβαίωση πως και η LG εγκαταλείπει τις οθόνες Plasma.\nΘυμίζουμε πως η τεχνολογία Plasma, που τα τελευταία χρόνια γνώρισε περισσότερη υποστήριξη από την Panasonic, παρουσίαζε το καλύτερο εύρος χρωμάτων και την καλύτερη αντίθεση μαύρου-άσπρου σε σχέση με κάθε ανταγωνιστική τεχνολογία. Είχε όμως και σημαντικά προβλήματα, που ακόμη και αν αντιμετωπίστηκαν ως ένα σημείο καθώς εξελισσόταν, κάποια δεν επιλύθηκαν ποτέ, ενώ αλλά άφησαν το στίγμα τους (μα, κυριολεκτικά – βλέπε “burn in”) αρκετά ώστε να καταδικαστεί η τεχνολογία. Που, επιπλέον, κόστιζε περισσότερα και στις δύο πλευρές – και στους κατασκευαστές και στους καταναλωτές.\nΕδώ και περίπου ενάμιση χρόνο όλες οι εταιρίες που παρήγαγαν τέτοιες οθόνες έχουν αρχίσει να δηλώνουν πως εγκαταλείπουν την τεχνολογία, με την Panasonic και την Samsung να είναι τα πιο δυνατά από τα ονόματα που είχαν προηγηθεί. Αν και η ίδια η LG δεν δραστηριοποιούταν τοσο έντονα στην παραγωγή οθονών Plasma όσο αυτές, η ανακοίνωση της μάλλον είναι το τελεύταιό καρφί στο φέρετρο της συγκεκριμένης τεχνολογίας.\nΠου σημαίνει πως, αν θέλεις μια πραγματικά κορυφαία και μεγάλη οθόνη, προλαβαίνεις δεν προλαβαίνεις να τσιμπήσεις μια από όσες έχουν μείνει στα καταστήματα. Απλά κάνε μια σύγκριση Plasma δίπλα από LCD/LED, Πρόσεξε πως απεικονίζεται το μαύρο και η γρήγορη κίνηση – για παράδειγμα σε έναν ποδοσφαιρικό αγώνα – στην πρώτη, και βγάλε συμπέρασμα μόνος σου για το αν αξίζει το λίγο αυξημένο κόστος. Εγώ, πάντως, τέτοια έχω. Και… θρηνώ με τα μαντάτα.


Τριανταφυλλιές: Ένα ξενοδοχείο γεμάτο χρώματα και μυρωδιές! – Travelgirl\nΤριανταφυλλιές: Ένα ξενοδοχείο γεμάτο χρώματα και μυρωδιές!\nby Markella Sharaiha / 09/08/2017 05/08/2017\nΜόνο που ακούς το όνομά του είσαι σίγουρος ότι η ομορφιά του θα είναι απαράμιλλη. Το ξενοδοχείο “Τριανταφυλλιές” βρίσκεται στην Πορταριά του Πηλίου και μόλις πατήσεις το πόδι σου εκεί, νιώθεις ότι βρίσκεσαι σε ένα πολυτελές εξοχικό σπίτι ή σε ένα ησυχαστήριο, με πισίνα, λουλούδια και κυρίως τριανταφυλλιές, και θέα που σου κόβει την ανάσα.\nΟ μύθος αναφέρει το Πήλιο σαν τη θερινή κατοικία των Ολύμπιων Θεών & τη χώρα των Κενταύρων, που ορθώνεται επιβλητικό και καταπράσινο ανάμεσα στον Παγασητικό Κόλπο και το Αιγαίο Πέλαγος. Το Country Hotel Triantafillies βρίσκεται στο μαγικό αυτό μέρος και διαθέτει παραδοσιακή διακόσμηση ενώ περιβάλλεται από κήπο με αμπέλια και τριανταφυλλιές.\nΕμείς κατά τη διαμονή μας στην Πορταριά πήγαμε να απολαύσουμε το μπάνιο μας στην πισίνα του ενώ αργότερα φάγαμε την χειροποίητη πάστα φλώρα!\nΤα προϊόντα που χρησιμοποιούν οι ξενοδόχοι στo Πήλιο, είναι αγνά στο 100% γι’ αυτό και η γεύση τους έχει μεγάλη διαφορά από αυτά του εμπορίου. Όταν ξυπνήσεις και φας το πρωινό τους θα καταλάβεις τι εννοώ! Μην ξεχάσεις να φας τα τηγανοκούλουρα της γιαγιάς!\nΌταν βρίσκεσαι σε τέτοιο μέρος, σίγουρα δεν σκέφτεσαι τη γυμναστική. Όμως το συγκεκριμένο ξενοδοχείο προσφέρει μαθήματα pilates. Είναι ό,τι καλύτερο μπορείς να κάνεις. Η τεχνική Pilates φέρνει σε επαφή το σώμα με το μυαλό, με έναν βαθύτερο τρόπο. Η έμφαση στη λεπτομέρεια, με την οποία εκτελείται κάθε άσκηση, οδηγεί το μυαλό μας να επικεντρώνεται όχι στον σωματικό «κόπο» αλλά στο σωματικό έλεγχο, τη βασική προϋπόθεση για ένα σώμα υγιές .\ntravelgirlvisit greeceελληνικός τουρισμόςμαρκέλλα σαράιχαξενοδοχεία Ελλάδαξενοδοχείο Τριανταφυλλιέςπήλιοπήλιο διαμονήπορταριά διαμονηπορταριά ξενοδοχείατουρισμόςΤριανταφυλλιές Πήλιο\n← Αμμουλιανή: Από την στεριά στο… βυθό της Μεγάλης Άμμου (video)\nΖήνα Κουτσελίνη: Το οδοιπορικό της στη Λήμνο μέσα από μαγικές φωτογραφίες και video →


69ο Φεστιβάλ Καννών: «Κάθε άνδρας έχει μέσα του ένα 16χρονο κορίτσι» - Ειδήσεις - νέα - Το Βήμα Online\n69ο Φεστιβάλ Καννών: «Κάθε άνδρας έχει μέσα του ένα 16χρονο κορίτσι»\nΗταν το 2011 όταν το «Drive», η όγδοη ταινία του δανού σκηνοθέτη Νίκολας Γουίντινγκ Ρεφν, προκάλεσε κύματα\nΗταν το 2011 όταν το «Drive», η όγδοη ταινία του δανού σκηνοθέτη Νίκολας Γουίντινγκ Ρεφν, προκάλεσε κύματα ενθουσιασμού στην Κρουαζέτ χαρίζοντάς του στο τέλος το βραβείο σκηνοθεσίας. Και ήταν το «Μόνο ο Θεός συγχωρεί» που προκάλεσε κύματα αγανάκτησης και αποδοκιμασίες και πάλι στο Φεστιβάλ Καννών αλλά του 2013. Επομένως ένα μεγάλο ερωτηματικό είναι τι θα γίνει στο εφετινό φεστιβάλ όπου ο 46χρονος σκηνοθέτης παρουσιάζει την τελευταία ταινία του «The Neon Demon»;\nΘα το μάθουμε την ερχόμενη Πέμπτη 19 Μαΐου, όταν θα γίνει η πρώτη προβολή της ταινίας, που ως ιδέα γεννήθηκε στο μυαλό του Ρεφν την εποχή που γύριζε το «Drive». Κρίνοντας μάλιστα από τα λεγόμενα του ιδίου του Ρεφν, το «The Neon Demon» είναι το ακριβώς αντίθετο άκρο της «αρρενωπότητας του «Drive»», που ασχολούνταν με έναν κασκαντέρ που συγχρόνως είναι παράτολμος οδηγός αυτοκινήτων για ληστείες (Ράιαν Γκόσλινγκ) στο σύγχρονο Λος Αντζελες. Πώς το θέτει ο σκηνοθέτης; «Πιστεύω πραγματικά ότι στην ψυχή κάθε άνδρα υπάρχει ένα 16χρονο κορίτσι. Το «The Neon Demon» είναι για το 16χρονο κορίτσι μέσα μου».\nΣε ένα θεωρητικό επίπεδο το «The Neon Demon» είναι μια ταινία που κινείται στον χώρο της μόδας, εκεί όπου θέλει να πετύχει η Τζέσι (Ελ Φάνινγκ) έχοντας μόλις μετακομίσει από την επαρχία στο λαμπερό Λος Αντζελες. Τι πρόκειται να γίνει όμως όταν η Τζέσι βρεθεί ξαφνικά αντιμέτωπη με παθιασμένα για ομορφιά θηλυκά τα οποία θέλουν στην κυριολεξία να καταβροχθίσουν τη νιότη της;\nΑρκεί να πούμε ότι στο ερώτημα αν ο χώρος της μόδας ταιριάζει για μια ταινία τρόμου ο Ν. Γ. Ρεφν απάντησε πολύ διπλωματικά: «Οχι απαραιτήτως» είπε. «Νομίζω ότι η βιομηχανία της μόδας είναι τρομακτικά ψυχαγωγική».\nΔεν είναι καθόλου τυχαίο που, όπως στο «Drive», έτσι και στο «The Neon Demon» η δράση τοποθετείται στο Λος Αντζελες. Ο Ρεφν λατρεύει καθετί που σχετίζεται με αυτή την πόλη, την οποία αποκαλεί «μαγική». «Σου δίνει την εντύπωση ότι έχεις φτάσει κάπου που δεν υπάρχει παρακάτω» είπε, «κάτι σαν το τελευταίο σύνορο. Το τέλος της Δύσης, μια πόλη φτιαγμένη κατά ένα πολύ μεγάλο μέρος από φαντασιώσεις. Είναι η απόλυτη πόλη των ονείρων».\nΑνεξαρτήτως αποτελέσματος, ο Nίκολας Γ. Ρεφν ανήκει στις πιο ιδιαίτερες φωνές σύγχρονων κινηματογραφιστών. Για παράδειγμα, μιλώντας για τη δημιουργία του «The Neon Demon» είπε ότι όσο γύριζε την ταινία άκουγε αποκλειστικά μουσική του Τζόρτζιο Μόροντερ – η μεγαλύτερη έμπνευσή του για αυτή την ταινία.\nΟσο για το φιάσκο τού «Μόνο ο Θεός συγχωρεί» ο Ρεφν λέει ότι άξιζε τον Χρυσό Φοίνικα, παρότι δεν τον κέρδισε. Αλλά με αυτή την ταινία έγινε οι… Sex Pistols του κινηματογράφου και αυτό δεν θα το άλλαζε με τίποτε. Πιστεύει δε ότι το γεγονός πως ο Τύπος του επιτέθηκε τόσο πολύ στην προβολή των Καννών αλλά και αργότερα αποδείχθηκε τελικά θετικό για την ταινία, η οποία έκανε πολύ μεγαλύτερες εισπράξεις απ’ όσο ο ίδιος και οι επενδυτές του υπολόγιζαν.\nΟ Νίκολας Γουίντινγκ Ρεφν και η Ελ Φάνινγκ σε διαφημιστική πόζα της ταινίας «The Neon Demon»\nΗ Ελ Φάνινγκ σε σκηνή από την ταινία\nΜε το «Drive» το 2011 ο Νίκολας Γουίντινγκ Ρεφν είχε προκαλέσει κύματα ενθουσιασμού στις Κάννες και κέρδισε το βραβείο σκηνοθεσίας\nΜε το «The Neon Demon» o δανός σκηνοθέτης Νίκολας Γουίντινγκ Ρεφν μιλάει για την «τρομακτικά ψυχαγωγική» βιομηχανία της μόδας


Beer-Pedia.com - Αθ. Συριανός: «Η Κρίση Εκτόξευσε Την ΕΖΑ»\nΑθ. Συριανός: «Η Κρίση Εκτόξευσε Την ΕΖΑ»\nPrevious Article Σαφράν Από Τον Πάρνωνα Για Παραγωγή Μπύρας Στο Βέλγιο (Βίντεο)\nNext Article Τι Έκανε Τον Γιάννη Χήτο 'Να Βγει Από Το Μπουκάλι'\n«Όσο κι αν ακούγεται παράδοξο, η κρίση ευνόησε τη δική μας εταιρεία, όπως και άλλες ελληνικές εταιρείες, καθώς άλλαξε καταλυτικά τις καταναλωτικές συνήθειες των Ελλήνων. Πριν την κρίση, δε θα μπορούσε μια ελληνική ζυθοποιία να μπει σφήνα στις μεγάλες ξένες φίρμες. Όμως, την τελευταία 7ετία, έχει αλλάξει εντελώς το σκηνικό».\nΜε αυτά τα λόγια και με απόλυτη ειλικρίνεια ο διευθύνων σύμβουλος της Ελληνικής Ζυθοποιίας Αταλάντης κ. Αθανάσιος Συριανός περιγράφει το πώς εξελίχθηκε το... success story της επιχείρησης που παράγει ελληνικά σήματα μπύρας, έχοντας ήδη γίνει υπολογίσιμη δύναμη στην εγχώρια αγορά.\n«Προ κρίσης η ελληνικότητα ενός προϊόντος θεωρούνταν ελάττωμα. Ως χώρα και ως καταναλωτική κουλτούρα θεωρούσαμε τα ξένα προϊόντα εκ προοιμίου πιο ποιοτικά, ενώ τα ελληνικά προϊόντα υποτιμούνταν σε βαθμό πλήρους στρέβλωσης. Πλέον, μετά το “χτύπημα” της κρίσης, «υπάρχει άνοιγμα των καταναλωτών στα ελληνικά προϊόντα».\nΌπως ελέχθη κατά τη διάρκεια χθεσινής εκδήλωσης, ήδη η ΕΖΑ έχει πλασαριστεί πλέον στην πρώτη θέση των εταιρειών μπύρας ελληνικής ιδιοκτησίας και στην τρίτη θέση συνολικά, μετά τις Amstel και Άλφα.\nΠλέον, όπως σημειώνει ο κ. Συριανός, στόχος της εταιρείας είναι η διεθνής επέκταση μέσω εξαγωγών. Ήδη η ΕΖΑ εξάγει σε χώρες όπως Ισραήλ, Αλβανία, Μάλτα, Κύπρο και Αυστραλία, και, όπως σημειώνει ο κ. Συριανός, «χτίζοντας κουλτούρα και καλή σχέση με τις εκάστοτε αγορές, μέσω της μπύρας, μπορούμε μετά να επεκτείνουμε τις συνεργασίες και σε άλλα προϊόντα».\nΤο 2016 η εταιρεία «τρέχει» με ρυθμούς 50% καθώς η παραγωγή αυξήθηκε κατά 50% και ανήλθε στα 300.000 εκατόλιτρα - σπάζοντας με αυτό τον τρόπο το χαρακτηρισμό... μικροζυθοποιία, μιας και το όριο αυτής της κατηγορίας είναι 200.000 εκατόλιτρα το έτος.\nΔιπλασιασμός πωλήσεων και ισχυρές επενδύσεις\nΦέτος οι πωλήσεις θα πλησιάσουν τα 30 εκατ. ευρώ έναντι 16,5 εκατ. ευρώ το 2015, ενώ ισχυρή βελτίωση θα παρουσιάσουν και τα κέρδη προ φόρων τόκων και αποσβέσεων, που από 950.000 ευρώ που ήταν το 2015 εκτιμάται ότι θα ανέλθουν στα 2,5 εκατ. ευρώ.\nΠαράλληλα, θέλοντας να εκμεταλλευτεί το... momentum τόσο στην εγχώρια αγορά όσο και τις μεγάλες ευκαιρίες διεθνώς, οι μέτοχοι της ΕΖΑ αυτοχρηματοδοτούν μεγάλο επενδυτικό πρόγραμμα ύψους 30 εκατ. ευρώ έως το 2019.\nΗ πρώτη φάση ύψους 6,5 εκατ. ευρώ έχει ολοκληρωθεί και η δεύτερη φάση ύψους 16 εκατ. ευρώ πρόκειται να ολοκληρωθεί τον Μάιο του 2017.\nΗ επένδυση που ολοκληρώθηκε αφορά τη νέα μονάδα συσκευασίας κουτιού προσθέτει στο πρότυπο εργοστάσιο στην Αταλάντη δυνατότητα παραγωγής 200.000.000 κουτιών ετησίως, αναδεικνύοντας τη μονάδα αυτή ως την πλέον σύγχρονη στα Βαλκάνια.\nΗ Löwenbräu, το γερμανικό... DNA και η (νέα) ελληνική κουλτούρα\nΗ ΕΖΑ Πρότυπος Ελληνική Ζυθοποιία Αταλάντης δεν είχε πάντα τη σημερινή της μορφή, όπου πλέον αποτελεί μια αμιγώς ελληνικών συμφερόντων εταιρεία. Δημιουργήθηκε το 1988 ως θυγατρική γερμανικού ομίλου παραγωγής μπύρας (Löwenbräu) και ένα χρόνο αργότερα απέκτησε το εργοστάσιο στην Αταλάντη. Παράλληλα η εταιρεία ανασυγκροτήθηκε και μετονομάστηκε σε Ελληνική Ζυθοποιία Αταλάντης.\nΤο 1998, η οικογένεια Συριανού εξαγοράζει τις μετοχές που ανήκαν στη γερμανική θυγατρική εταιρεία υπό μορφή management buy out, με αποτέλεσμα πέντε χρόνια αργότερα να περάσει σε 100% ελληνικό ιδιοκτησιακό καθεστώς.\nΠλέον, η ΕΖΑ εδώ και χρόνια λειτουργεί ως αμιγώς ελληνική εταιρεία, όμως κέρδος της είναι η... προίκα (γερμανικής) τεχνογνωσίας που έχει κληρονομήσει, την οποία «παντρεύει» με την ελληνική κουλτούρα.\nΤο 2013 γίνεται αύξηση μετοχικού κεφαλαίου με το fund DAMMA Holdings (συμφερόντων Δ. Δασκαλόπουλου) να μπαίνει στην εταιρεία σαν στρατηγικός επενδυτής δίνοντας νέα δυναμική στα αναπτυξιακά σχέδια της ΕΖΑ.\nΤο 66,1% περίπου της εταιρείας ελέγχει ο κ. Αθανάσιος Συριανός και το υπόλοιπο 33,9% η DAMMA Holdings. Η εταιρεία διαθέτει σύγχρονο ιδιόκτητο εργοστάσιο στο κέντρο της Ελλάδας, στην Αταλάντη Φθιώτιδας, με δυνατότητα παραγωγής που ξεπερνά τα 7.500.000 λίτρα ανά έτος.\nΤο ζυθοποιείο λειτουργεί σε απόλυτη αρμονία με το φυσικό περιβάλλον, χρησιμοποιώντας για την παραγωγή μπύρας το εξαιρετικής ποιότητας και σύστασης νερό του Παρνασσού, ενώ απασχολεί πάνω από 100 εργαζόμενους.\nΠοια προϊόντα παράγει\nΝαυαρχίδα των προϊόντων που παράγει η EZA Πρότυπος Ελληνική Ζυθοποιία είναι η Pils Hellas από το 1996, ενώ από το 2009 παράγει τη Berlin, αναβαθμίζοντας την ποιότητα της ελληνικής μπύρας, με τη διαδικασία ωρίμανσης να εξελίσσεται πλέον σε τουλάχιστον 21 ημέρες. Σ' αυτό το διάστημα, η ΕΖΑ γίνεται πρωτοπόρος στη βαρελίσια μπύρα, επενδύοντας στον ειδικό εξοπλισμό που απαιτείται για την παραγωγή υψηλής ποιότητας draught beer.\nΕπίσης παράγει τη Blue Island, την ζ εζα και τις Odyssey Red και Odyssey White. Επιπλέον, η εταιρεία εισάγει και διανέμει διεθνώς αναγνωρισμένα σήματα, όπως Krombacher, Arcobräu και Gulden Draak.\nStillwater / Omnipollo - Bourgeois Brunch\nΜια νέα ετικέτα, σε συνεργασία με την Omnipollo, κυκλοφόρησε η Stillwater Artisanal.


Αντί να βάλουν σε καραντίνα την Cosco, βοηθούν στη συγκάλυψη | BLOKO\nΑρχική / άρθρα / Ελλάδα / Αντί να βάλουν σε καραντίνα την Cosco, βοηθούν στη συγκάλυψη\nΑντί να βάλουν σε καραντίνα την Cosco, βοηθούν στη συγκάλυψη\n5/23/2020 01:59:00 μ.μ. άρθρα , Ελλάδα Edit\nΑπό τα ίδια τα έγγραφα που έστειλε στο προσωπικό της η Cosco, αποδεικνύεται καθαρά ότι οι κινέζοι αποικιοκράτες συμπεριφέρονται ως κράτος εν κράτει, ενώ το ελληνικό κράτος τους κάνει πλάτες για να συμπεριφέρονται ασύδοτα και να μην τηρούν τους κανόνες ακόμα και σε μείζονος σημασίας ζητήματα, όπως η αντιμετώπιση των κινδύνων από τον κοροναϊό SARS-COV-2.\nΠόσο συνηθισμένο είναι μια εταιρία να ενημερώνει τους υπαλλήλους της τα μεσάνυχτα με e-mail; Καθόλου συνηθισμένο. Ομως άμα η εταιρία έχει τη φωλιά της λερωμένη και θέλει να ελέγξει την κατάσταση την άλλη μέρα, στέλνει e-mail τα μεσάνυχτα, την ώρα που οι εργαζόμενοι ετοιμάζονται να πέσουν για ύπνο.\nΗ προσωπάρχης της Cosco Aλεξάνδρα Λύρα έστειλε e-mail στις 11:39 τη νύχτα της Πέμπτης, για να ενημερώσει τους υπεύθυνους των τμημάτων ότι στις 10 το πρωί (δηλαδή πριν από σχεδόν 14 ώρες!), εργαζόμενος στο Σταθμό Εμπορευματοκιβωτίων βρέθηκε θετικός στην CoviD-19.\nTι ανάγκασε την προσωπάρχη να κάνει τα μεσάνυχτα αυτό που είχε αποφύγει να κάνει όλη την ημέρα, όσο οι εργαζόμενοι ήταν ακόμα στη δουλειά; Η εκτίμησή μας είναι ότι μάλλον είχαν υπάρξει διαμαρτυρίες και προκειμένου να αποφύγει τα χειρότερα η προσωπάρχης έσπευσε να δώσει «γραμμή».\nΤο e-mail αναφέρει ότι στις 10 το πρωί εργαζόμενος ενημέρωσε το γιατρό εργασίας ότι ανιχνεύτηκε θετικός, μετά από τεστ που έκανε στο «Αττικό» Νοσοκομείο. Η εταιρία ισχυρίζεται ότι «αμέσως ενημέρωσε τις Υγειονομικές Αρχές». Κι εμείς ρωτάμε τον ΕΟΔΥ:\n- Ενημερώθηκε από την Cosco για την ύπαρξη κρούσματος στις εγκαταστάσεις της;\n- Ενέκρινε τους χειρισμούς που έκανε η εταιρία;\nΘέλουμε σαφείς απαντήσεις και όχι μισόλογα, γιατί οι χειρισμοί της εταιρίας είναι έξω από κάθε νομικό πλαίσιο.\nΓράφει η προσωπάρχης: «Για να αποφευχθεί ο κίνδυνος ίασης (σ.σ. ίωσης ήθελε να πει, αλλά δεν περιμένουμε να ξέρει καλά ελληνικά η προσωπάρχης της Cosco, άλλη είναι η δουλειά της) κατά την πραγματοποίηση του test σε νοσοκομεία, συντόνισε να γίνει άμεσα δειγματοληψία από ιδιωτικό Ιατρικό Κέντρο στις εγκαταστάσεις του Σταθμού Εμπορευματοκιβωτίων της ΟΛΠ ΑΕ». Προηγουμένως, η προσωπάρχης αναφέρει ότι η εταιρία «πραγματοποίησε ιχνηλάτηση επαφών του, για το χρονικό διάστημα από 13/5/2020 και ιχνηλάτησε 88 άτομα».\nΗ εταιρία έβαλε μπροστά επιχείρηση συγκάλυψης και αυτό αποδεικνύεται από τον κάλπικο ισχυρισμό που επιστρατεύει: για να μην υπάρξουν μολύνσεις στα νοσοκομεία, φέραμε ιδιωτική εταιρία και πήρε δείγματα για τεστ επιτόπου! Από πότε οι μαζικές δειγματοληψίες σε εστίες πιθανής υπερμετάδοσης του κοροναϊού γίνονται στα νοσοκομεία; Πάντοτε πηγαίνουν επιτόπου συνεργεία του ΕΟΔΥ και παίρνουν τα δείγματα. Το είδαμε σε πλείστες όσες περιπτώσεις: στην κλινική «Ταξιάρχαι» στο Περιστέρι, στο πλοίο «Ελευθέριος Βενιζέλος», στις δομές προσφύγων στο Κρανίδι, στη Μαλακάσα, στη Ριτσώνα, σε καταυλισμούς Ρομά κλπ. κλπ. Αυτό γίνεται κυρίως για λόγους ασφάλειας των νοσοκομείων. Είναι και πιο εύκολο, άλλωστε, να πάνε επιτόπου κινητά συνεργεία του ΕΟΔΥ, από το να μεταφέρεται τόσος κόσμος σε διάφορα νοσοκομεία. Ειδοποίησε η Cosco τον ΕΟΔΥ κι αυτός αρνήθηκε να πάει, οπότε η εταιρία κατέφυγε στον ιδιωτικό τομέα;\nΟι χώροι στους οποίους ανιχνεύτηκε έστω και ένα κρούσμα και εγκυμονούν τον κίνδυνο υπερμετάδοσης, τίθενται αμέσως σε καραντίνα. Βγαίνουν τα αποτελέσματα από τα δείγματα που πάρθηκαν και μετά καθορίζεται ο περαιτέρω χειρισμός. Από τον ΕΟΔΥ πάντοτε.\nΚαι βέβαια, την ιχνηλάτηση την κάνει το προσωπικό του ΕΟΔΥ και κανένας άλλος. Η Cosco, όμως, έκανε μόνη της την «ιχνηλάτηση» και μετά έφερε μια ιδιωτική εταιρία (οι πληροφορίες μας λένε ότι ήταν το «Ιατρικό Π. Φαλήρου», του ομίλου Αποστολόπουλου) για να πάρει δείγματα από όσους εκείνη επέλεξε!\nΔηλαδή, η Cosco υποκατέστησε στα καθήκοντά του τον κρατικό ΕΟΔΥ. Ξαναρωτάμε, λοιπόν: ενέκρινε ο ΕΟΔΥ τη διαδικασία που εφάρμοσε η Cosco; Αν ναι, τότε ο ΕΟΔΥ είναι υπόλογος για υπονόμευση της δημόσιας υγείας. Αν όχι, αν δεν είχε ενημερωθεί και δεν είχε εγκρίνει το χειρισμό, η Cosco πρέπει άμεσα «να καθήσει στο σκαμνί».\nΠρωί-πρωί την Παρασκευή, η προσωπάρχης, με νέο e-mail, κοινοποίησε στους εργαζόμενους τα (μαντέψτε!) χαρμόσυνα νέα: όλα τα δείγματα αρνητικά!\nΚι εμείς ρωτάμε: Εχει ο ΕΟΔΥ γνώση της διαδικασίας λήψης των δειγμάτων και της εργαστηριακής εξέτασής τους; Ενέκρινε αυτή τη διαδικασία; Εδώ δεν πρόκειται για κάποιον ιδιώτη που πήγε και πλήρωσε για να κάνει τεστ. Εδώ έχουμε να κάνουμε με έναν τεράστιο εργασιακό χώρο, στον οποίο εμπλέκεται και ένα σωρό κόσμος που δεν έχει εργασιακή σχέση με την Cosco, αλλά διεκπεραιώνει διάφορες δουλειές στο εμπορικό λιμάνι. Ο,τι συμβαίνει εκεί δεν είναι ιδιωτικό ζήτημα της Cosco, αλλά ζήτημα δημόσιας υγείας.\nΟπως γράψαμε, το κινέζικο μονοπώλιο ακολουθεί παγίως την τακτική να κουκουλώνει ό,τι συμβαίνει στην «επικράτειά» του. Ξέρουμε ότι στην Cosco συμβαίνουν «ατυχήματα», αλλά δεν καλούν ασθενοφόρα του ΕΚΑΒ για να μεταφέρουν τους τραυματίες. Τους μεταφέρουν σε ιδιωτικά νοσοκομεία με ιδιωτικά αυτοκίνητα, για να μην καταγραφεί το συμβάν ως «εργατικό ατύχημα». Το ίδιο έκανε και στην περίπτωση του κρούσματος CoviD-19, που ανιχνεύτηκε σε εργαζόμενό της. Με την πλήρη κάλυψη του ελληνικού κράτους, του ΕΟΔΥ και των Τσιορδοχαρδαλιάδων, που δεν μπορεί να μην άκουσαν ή να μη διάβασαν κάτι (για τα δικά μας δημοσιεύματα ξέρουμε ότι οι συνεργάτες τους τους ενημερώνουν ανελλιπώς).\nΥΓ1. Ο εργαζόμενος που ανιχνεύτηκε θετικός, για την τύχη του οποίου η Cosco δε λέει κουβέντα (αναμενόμενο από στυγνούς καπιταλιστές), έχει ήπια συμπτώματα και βρίσκεται στο σπίτι του.\nΥΓ2. Κανένα από τα σωματεία του χώρου δεν έβγαλε ανακοίνωση για το θέμα. Το θεωρούν ήσσονος σημασίας; Τρέφουν εμπιστοσύνη στους χειρισμούς της Cosco;


i-Pharmacy.gr - Online Pharmacy - Durex Fun Explosion 18 τεμάχια\nDurex Fun Explosion 18 τεμάχια [ΚΩΔ.8507]\nΠερισσότερα προϊόντα από την εταιρεία Durex\nΚανονική τιμή 14,97 €\nΠροσφορά: 11,98 €\n- 6 τεμάχια χρωματιστά προφυλακτικά με γεύση φράουλα.\n- 4 τεμάχια προφυλακτικά με κουκίδες και ραβδώσεις.\n- 4 τεμάχια προφυλακτικά με επιβραδυντικό τζέλ για μεγαλύτερη διάρκεια.\n- 4 τεμάχια πολύ λεπτά προφυλακτικά με επί πλέον λιπαντικό για να αυξάνουν την ευχαρίστηση.\nΑξιολόγηση για το: Durex Fun Explosion 18 τεμάχια [ΚΩΔ.8507]


ΕΝΙΣΧΥΕΤΑΙ Η ΠΕΡΙΦΕΡΕΙΑΚΗ ΟΙΚΟΝΟΜΙΑ ΛΕΕΙ Ο ΤΑΤΟΥΛΗΣ - ΚΑΛΑΜΑΤΑ NEWS - ΚΑΛΑΜΑΤΑ NEWS\nHome αυτοδιοίκηση Τατούλης greece kalamata news ΕΝΙΣΧΥΕΤΑΙ Η ΠΕΡΙΦΕΡΕΙΑΚΗ ΟΙΚΟΝΟΜΙΑ ΛΕΕΙ Ο ΤΑΤΟΥΛΗΣ\nOMAΔΑ UNWIRED 11:50 π.μ. αυτοδιοίκηση, Τατούλης, greece, kalamata, news,\n«Οι συναντήσεις στο Νταβός απέδειξαν για μια ακόμα φορά ότι ενώ η παγκόσμια οικονομία κινείται σε τελείως διαφορετική κατεύθυνση, η δική μας παρουσία παραμένει γεμάτη προβλήματα. Είναι πλέον ανάγκη να δούμε σοβαρά και ρεαλιστικά την προοπτική και τις πραγματικές δυνατότητες του τόπου και να απαλλαχθούμε από ιδεοληψίες, μισαλλοδοξίες και προσωπικούς καιροσκοπισμούς» τόνισε ο κ. Τατούλης και αναρωτήθηκε «είναι ιδιαίτερα κρίσιμο να διαμορφώσουμε έναν καταστατικό χάρτη των ενεργειών μας στην Περιφέρειά μας. Πως όμως, σε τέτοιο περιβάλλον;». «Πρώτη η Περιφέρεια Πελοποννήσου δημιούργησε ένα πρόγραμμα προώθησης του τουριστικού και αγροτικού προϊόντος, μετά από επίμονη και σκληρή προσπάθεια για να χαρακτηριστεί επιλέξιμο. Σήμερα όλες οι υπόλοιπες Περιφέρειες επεξεργάζονται αντίστοιχα προγράμματα ώστε να τα εντάξουν στη νέα προγραμματική περίοδο.» συνέχισε ο Περιφερειάρχης Πελοποννήσου και χαρακτήρισε ως νέα πρόκληση στη νέα προγραμματική περίοδο την αιρεσιμότητα της έξυπνης εξειδίκευσης. «Χωρίς την καινοτομία και την έξυπνη εξειδίκευση οι επενδύσεις δεν μπορούν να έχουν την αναμενόμενη υπεραξία». Σημαντικός παράγοντας που πρέπει να υπολογιστεί, σύμφωνα με τον Περιφερειάρχη Πελοποννήσου, είναι η περιοριστική πολιτική ανάπτυξης του ΑΕΠ, το οποίο 5 χρόνια πριν ανερχόταν σε 260 δις ενώ τώρα βρίσκεται στα 170 δις σημειώνοντας μείωση της τάξης του 35%. «Τέτοια σμίκρυνση του ΑΕΠ μόνο σε περιόδους πολέμου παρατηρείται και έχει δραματικές συνέπειες στη χρηματοδότηση της πραγματικής οικονομίας και σημαντικές παρενέργειες στο ασφαλιστικό, συνταξιοδοτικό και φορολογικό».\nTags # αυτοδιοίκηση # Τατούλης # greece # kalamata # news\nالتسميات: αυτοδιοίκηση, Τατούλης, greece, kalamata, news


Ραπτοτάσιος: «Αξίζουμε να αλλάξουμε κατηγορία»\nΚυριακή 2 Απριλίου 2017 01:23\nΜε δύο δικά του γκολ και πολλές ευκαιρίες οι οποίες προήλθαν από δικές του ενέργειες, ο Παναγιώτης Ραπτοτάσιος ήταν από τους καλύτερους παίκτες του Δαμασιακού, στην αναμέτρηση που έδωσε η ομάδα του κόντρα στην Δόξα Ραχούλας (4-1).\nΟ εν λόγω ποδοσφαιριστής μίλησε στο athleticlarissa.gr: «Το σημερινό παιχνίδι ήταν για εμάς χωρίς άγχος. Παίξαμε την μπάλα που ξέρουμε με όμορφο και στρωμένο ποδόσφαιρο. Εγώ ήμουν αισιόδοξος από την πρώτη στιγμή του αγώνα. Ευτύχησα να βάλω το πρώτο γκολ και θεωρώ πως λύθηκαν τα πόδια σε όλα την ομάδα. Για κάποιο διάστημα μετά και το δεύτερο γκολ που πετύχαμε, όταν οι φιλοξενούμενοι μείωσαν εμείς ανησυχήσαμε.\nΕίχαμε χάσει τον ρυθμό μας, όμως ξαναβρήκαμε τα πατήματά μας και με το γκολ που έβαλε ο Τσιάλτας ευτυχήσαμε να πάρουμε μια νίκη με ευρύ σκορ. Πιστεύω πως αξίζουμε να αλλάξουμε κατηγορία, όμως έχουμε πολλά δύσκολα παιχνίδια μπροστά μας και πρέπει να είμαστε σοβαροί.»